Bukedde Online - Ono ebifaananyi ebimubonyaabonya ani abisasula\nOno ebifaananyi ebimubonyaabonya ani abisasula\nOmuwala atadde Kerekere ku bunkenke\nAdded 2nd April 2016\nMWANA muwala yeezinze ku Henry Mwanje omusunyi wa piyano katono amulemese okukubira abadigize emiziki.\nOmuwala ng’akuba ebifaananyi\nBaabadde ku kivvulu kya Da Nu Eagles ku Nikan e Lweza ku Paasika. Omuwala ono yazze anekedde mu jjiini ye bbulu ng’eriko ebitulituli ku bisambi ng’ataddeko bbulawuzi ya ‘kundi shoo’ enjeru n’engatto ye empanvu.\nYasoose kutuula ku mmeeza ye yekka ng’ejjudde ebyokunywa ng’alabika ye yabadde yeeteekamu ssente anti yabaddeko buli kika kya mwenge.\nYasoose kuzinira mu katebe naye omuyimbi Henry Mwanje bwe yalinnye ku siteegi, n’abanga agguddemu ekyeddalu.\nYasituse mu katebe n’alumba okumpi ne siteegi n’atandika okukuba Mwanje ebifaananyi mu buli ‘ango’ nga musanyufu byansusso ng’akirako agenda okusasulwa.\nYalabye tekimumalidde n’alinnya ku siteegi n’atema ddansi eno nga bwamweweeka ku mugongo wamma Mayanja ne yeetamwa olwo abadigize ne batandika okumuleekaanira nga bamulagira ave ku siteegi wabula nga tebiwulira okutuusa Mayanja bwe yamukubye akaama n’amuviira.\nOba yamugambye ki? Nze naawe.\nAba People Power bagobaganye ne Poliisi e Kawempe


Omu afiiridde mu kabenje ku Kabaka\nAkulira Poliisi y'e Kakiri akwatiddwa ne mukazi we 12 hours agoBalooya basabye ogwa Nebanda baguyingizeemu abajulizi Abange... 12 hours agoPoliisi ezinzeeko ofiisi za Monitor ne Red Pepper 12 hours agoKCCA enaddamu okuggya empooza ku ba takisi 12 hours ago'Amagye ga UPDF gayiibwe ku nnyanja okulwanyisa envuba embi' 14 hours agoSsemakookiro; Kabaka eyalagira buli maka okusimba emituba 12 hours agoBannamateeka boogedde ku kuggya mu Loodi Meeya obwesige 16 hours agoAbalombe bawemula, bakwata abakazi 20 hours agoEmbwa erumye abaana 2 e Nansana 20 hours agoOmusajja afiiridde mu loogi e Nakifuma 15 hours ago\nOmu afiiridde mu kabenje ku Kabakae Ntebe | Jul 29, 2012\nOmu ku baalumiziddwa mu kabenje kano ng’addusibwa mu ddwaaliro.\nBya Eddie Ssejjoba\nOMUNTU omu afiirdde mu ddwaaliro e Ntebe oluvannyuma lwa mmotoka okukoona abavuzi ba bodaboda bana abaabdde baweese bannaabwe ku luguudo oluva mu Kitooro okugenda ku kisaawe e Ntebe bwe baabadde bawerekera Kabaka.\nEyafudde ye Robert Kyegombe (20) omutuuze w’e Rugonjo mu Div B e Ntebe eyatomeddwa wamu ne banne bwe baabadde nga bawondera mmotoka za Kabaka.\nKabaka yabadde ava Nakiwogo ng’ayolekedde Kigungu kyokka wakati wa Kitooro ne Aero bbiici mmotoka eyabadde ewenyuka n’ebakoona.\nOmwogezi wa poliisi, Simon Kutesa yakakasizza okufa kwa Kyegombe eyafudde nga yaakatuusibwa mu ddwaaliro e Ntebe. Yagambye nti poliisi ekyanoonya mmotoka eyabakoonye kyokka abaabaddewo bagamba nti yabadde ya buyonjo nga nnyiniyo yabadde agivuga akuba eng’ombe n’okuleekaana olw’essanyu ly’okulambula kwa Kabaka. Eyafudde yabadde avuga pikipiki nnamba UDV 274 Bajaj Boxer era ekikoofiira kye yabadde ayambadde kyavuddeko ne kiyiringita mu luguudo wakati.


Bukedde Online - URA egenda kutunda ebintu ku nnyondo\nMunnayuganda akubiddwa amasasi e Juba\nEyali mukwano gw'abaana bange ne mmuwasa b...\nEbintu ebigenda okutundibwa by’ebyo bannannyini byo abaalemereddwa okubisasulira omusolo mu bbanga eribalagibwa mu mateeka nga biri ku ofi isi ya URA e Jinja, e Ntebe, Malaba, Fort Portal, Mbarara ne Katuna.\nABAGUZI ba ssekinnoomu n’abasuubuzi bakulugguka okutuuka ku kitebe ky’ekitongole ky’omusolo ekya URA e Nakawa okulambula ebintu eby’enjawulo ebigenda okutundibwa ku nnyondo.\nOkulambula ebintu bino kukomekkerezebwa lwaleero nga March 7, 2016 olwo okutunda ku nnyondo kubeewo nga March 16 ku ssaawa 3:00 ez’oku makya.\nMu kiwandiiko ekyafulumizbwa Dickson Katesumbwa, kamisona mu URA era nga y’avunaanyizibwa ku byamaguzi ebiyingizibwa n’okufulumizibwa eggwanga yagambye nti, bonna abagenda okwetaba mu kutunda kuno balina okusooka okusasula 10,000 nga za mpapula okuli ebigenda okutundibwa era nga si zaakukuddizibwa.\nMu bye bagenda okutunda mulimu emmotoka ezimaze mu bbondi emyezi egisoba mu mwenda n’ebyamaguzi ebirala okuli ne pikipiki.\nABAGUZI ba ssekinnoomu n’abasuubuzi bakulugguka okutuuka ku kitebe ky’ekitongole ky’omusolo ekya URA e Nakawa okulambula ebintu eby’enjawulo ebigenda okutundibwa ku nnyondo. Ebintu ebigenda okutundibwa by’ebyo bannannyini byo abaalemereddwa okubisasulira omusolo mu bbanga eribalagibwa mu mateeka nga biri ku ofi isi ya URA e Jinja, e Ntebe, Malaba, Fort Portal, Mbarara ne Katuna. Okulambula ebintu bino kukomekkerezebwa lwaleero nga March 7, 2016 olwo okutunda ku nnyondo kubeewo nga March 16 ku ssaawa 3:00 ez’oku makya. Mu kiwandiiko ekyafulumizbwa Dickson Katesumbwa, kamisona mu URA era nga y’avunaanyizibwa ku byamaguzi ebiyingizibwa n’okufulumizibwa eggwanga yagambye nti, bonna abagenda okwetaba mu kutunda kuno balina okusooka okusasula 10,000 nga za mpapula okuli ebigenda okutundibwa era nga si zaakukuddizibwa. Mu bye bagenda okutunda mulimu emmotoka ezimaze mu bbondi emyezi egisoba mu mwenda n’ebyamaguzi ebirala okuli ne pikipiki.


Bukedde Online - Emipiira gya CAF okuli n’ogwa Cranes giggyiddwaawo: Coronavirus abizadde\nEmipiira gya CAF okuli n’ogwa Cranes giggyiddwaawo: Coronavirus abizadde\nTtiimu ya Uganda eya Cricket egenze Buwarabu...\nAdded 15th March 2020\nABAKULIRA omupiira mu Afrika, aba CAF, baggyewo emipiira gyonna egibadde egy’okubaawo wiikendi ejja oluvannyuma lw’ekirwadde kya ssennyiga w’e China okusensera ensi yonna.\nOnyango (wansi) ng’anyize ennyanda ya Zimbabwe mu mpaka za Afrika ezaali e Misiri omwaka oguwedde.\nCranes, ebadde yaakuzannya South Sudan nga March 28 kyokka kino tekikyabaddewo nga CAF yaakulangirira olunaku olulala emipiira gino lwe gigenda okubeerawo.\n“Twekkennenyezza buli kimu, twogerezeganya bulungi n’ekibiina ekikulira eby’obulamu mu nsi yonna (World Health Organisation) era tukizudde nti embeera eri mu nsi yonna tetusobozesa kutegeka mipiira wiikendi ejja,” Ekiwandiiko ekyateekeddwaako omukono akola nga ssaabawandiisi wa CAF, Abdel Bah, bwe kya nnyonnyodde.\nCAF egamba nti kiraabu nnyingi zigaanyi abazannyi baayo okuvaayo mu kiraabu olw’ekirwadde, nnyingi ku nnyonyi tezikyatambula ate abazannyi baffe abasing bava mu gamu ku mawanga agasumbuyiddwa ennyo ekirwadde kino.\nEmpaka nnyingi mu nsi zonna zigenze zongezebwawayo olw’ekirwadde kino.\nABAZANNYI BAABADDE BAAGAANIDDWA:\nKino we kituukiddewo ng’abazannyi ba Cranes bali mu mawanga agalimu akawuka ka coronavirus babadde bagaaniddwa okujja oluvannyuma lwa Minisita w’ebyobulamu, Jane Ruth Aceng okuyisa ekiragiro ku Lwokuna nti tewali muntu agenda kuddamu kuyingira Uganda ng’ava mu nsi 9 okumala ebbanga eritali ggere wadde nga Munnayuganda oba mugwira.\nYannyonyodde nti amawanga okuli; Spain, Yitale, Bufalansa, China, San Marino, South Afrika, Belgium, Amerika, Budaaki, Sweden, Norway, Iran, Austria, Malaysia ne Bungereza.\nKino kitegeeza nti abazannyi ba Cranes mukaaga nga bakulembeddwaamu kapiteeni waayo Denis Onyango (South Afrika) babadde si baakukkirizibwa kuzannya gwa South Sudan. Onyango ne Moses Waiswa bali South Afrika, Mike Azira (Amerika), Ronald Mukiibi ne Alexis Bakka (Sweden) Elvis Okello Bwomono ne Jayden Onen (Bungereza).\n“Ekiragiro kino tekitaliza muntu yenna kasita abeera ng’ali mu mawanga ago era tulina okukigondera okutuusa ng’ekirwadde kino kiweddewo,” Minisita Aceng bwe yagambye.\nAbazannyi b'obusaale bagudde mu bintu\nBasena agenze awaga-Tetulina gwetutya


Bukedde Online - Poliisi egenze South Africa okuzza Pato ku by'okutta Magara\nPoliisi egenze South Africa okuzza Pato ku by'okutta Magara\nAbaakubwa Musisi babanja obuyambi Museveni...\nPOLIISI esindise abaserikale e South Africa okunona Patrick Agaba ‘Pato’ omu ku basongeddwaamu olunwe ku by’okuwamba omuwala Suzan Magara eyattibwa omulambo gwe ne gusuulibwa e Kitiko okumpi n’e Kigo.\nAbaserikale abaatumiddwa e South Africa kuliko; akulira okunoonyereza ku buzzi bw’emisango mu Kampala n’emiriraano SSP Dale Olal ne SSP Mark Odong nga baasitudde ku Lwokutaano ne Samalie Wakholi okuva mu ofiisi ya Ssaabawaabi wa Gavumenti okulaba nga babawa Pato asobole okuzzibwa mu ggwanga.\nOmwogezi wa poliisi mu ggwanga Emilian Kayima yakakasizza okusitula kw’abaserikale bano okugenda e South Africa okwongera okunoonyereza ku musango gw’okuwamba n’okutta Suzan Magara.\n“Kituufu waliwo abaserikale abasindikiddwa e South Africa okwongera okunoonyereza ku by’okutta Suzan Magara kuba obujulizi obumu mu musango guno buli eyo”, Kayima bwe yategeezezza.\nEnsonda zaategeezezza nti kyokka abaserikale bano basanze emiziziko oluvannyuma lwa Pato okuteekayo okusaba mu kkooti ng’asaba aleme kukomezebwawo mu Uganda ng’ayagala avunaanibwe mu South Africa nti, mu Uganda bayinza okumuwanika ku kalabba singa omusango gumusinga.\nPato ali mu kibinja ky’abavubuka abamansa ssente ekya Rich Gang, yasabye omusango gutandike okuwulirwa wiiki ejja wabula nga waliwo enteeseganya ezigenda mu maaso.\nOkukwata Pato kyaddirira ebitongole okuli CMI ne ISO okukola ebikwekweto n’okunoonyereza ne bikwata Ronald Asiimwe ‘Kanyankole’ ne Bob Kibirango ddereeva wa SK Mbuga nga bano be baamuwaayo.\nOluvannyuma lw’okukwata Kanyankole ne Kibirango, CMI ne ISO byatandika okulondoola engeri Pato gy’atambuzaamu ssente n’omukutu gwe ogwa ‘Facebook’ nga bwe bafuna obujulizi ne basalawo okutuukirira poliisi ya South Africa n’emukwata nga March 7 2018.\nAbaserkale abaagenze e South Africa babadde basuubirwa okukomawo ku Lwokusatu (leero).\nEmmere enkulu mu lutalo lwa kookolo\nBannakatemba Vinka asazeeko ab'e Nalya beebugira ngule\nOmugagga Ssemwanga assizza ogw'enkomerero: Kikakasiddwa\nZari atabukidde abooluganda ku by'obugagga bw'omugenzi: 'Ssemwanga yakola ekiraamo omuli ebyobugagga bye byonna'\nEmbeera ya Ivan Ssemwanga


Lukwago (24) asomesa essomo lya Science ne Math mu P7 ku ssomero lya The Sower Junior School erisangibwa mu Lusanja mu muluka gw'omu kiteezi mu Kasangati Tawuni kkanso mu Disitulikiti y'e Wakiso, yakwatiddwa abakulembeze ba LC y'omu Lubatu oluvannyuma lw'okumufunako amawulire nga bw'aludde ng'asobya ku bayizi abawala. Lukwago, mutuuze mu Lubatu - Kizingiza mw'apangisa.\nOkumukwata kyaddiridde abatuuze okumwemulugunyaako nga bw'atwala abayizi mu muzigo gwe n'abasobyako, ku luno baamulinze n'amala okuyingiza omuyizi wa P5, ne bamukwata ne bayita aba LC, n'abasaba ekisonyiwo n'awandiika n'olukalala lw'abayizi b'azze akuluusanya.\nLC yakulembeddwaamu omumyuka wa Ssentebe, Betty Nabbosa 47 ne Lawrence Sserunjogi akulira abavubuka mu muluka gw'omu Kiteezi, baatandise okunoonya abayizi nga bagoberera olukalala lwa Lukwago ne bafunako abayizi bataano.\nLukwago baamukwasizza poliisi y'omu Kiteezi n'emuggulako omusango ku fayiro nnamba SD:24/08/08/2019 Haidah Nsereko nannyini mayumba okusula Lukwago yategeezezza nti waliwo omupangisa eyamugambako nga Lukwako bw'aleeta abayizi ne beesibira munju naye n'atakikakasa.\nLukwago yategeezezza aba LC nti kituufu abayizi abadde abasobyako ate bwe yatuuse ku poliisi n'abyegaana.\nLawrence Sserunjogi ssentebe w'abavubuka mu muluka gw'omu Kiteezi eyagguddewo omusango yagambye nti ssinga Lukwago yakwatibwa dda naye bapangisa banne babaddenga bamubikkirira.\nAbayizi amannya agasirikiddwa, be baalaze LC omuzigo gwe. Baategeezezza nti Lukwago bw'akutwala ewuwe n'ogaana okukola ky'ayagala bw'odda ku ssomero ng'akulangira nga bazadde bo bwe bali abanaku ssaako n'okukuba kibooko.\nNNANYINI SSOMERO AYOGEDDE\nAli Mpungu: Ensonga z'omusomesa oyo okukabasanya abayizi nnaziwulirako omwaka oguwedde, nnamuyita ne njogera naye mu buntu.\nEby'okukaka abayizi omukwano abadde akikola ng'omuntu si ng'essomero ng'era abadde abikolera mu muzigo gwe ng'ate abikola kawungeezi ng'abaana tubatadde ne mu luwummula kyokka nnagezaako okwogera n'abayizi ne babyegaana.\nYe mupangisa munne, Agnes Nansamba 38, yategeezezza nti ensonga eno yali yagibuulirako nnanyini mayumba.\nYagasseeko nti abamu abadde abaleeta n'aggalawo oluggi ne bamalamu eddaaki nga 40.\nEbya Agaba babitaddemu obulippo


Bukedde Online - Nantaba atabukidde Namuganza: Ensonga zigenze mu kabineeti\nKabaka azzizzaawo okulanya\nNantaba yalengezezza Namuganza bwe yagambye nti, ‘Omuntu eyeeyita Minisita atasobola kukubiriza nkiiko mu ngeri ya kigunjufu asaana kubeera Ssentebe wa LC I.”\nNamuganza ne Nantaba abali ku mbiranye\nYagambye nti talina ky’atidde ne bwe kuba kutwalibwa mu kkooti kubanga yatwalibwayo dda n’agattako nti abantu bangi balina ebibaluma naddala ku nsonga z’ettaka, kyokka kimalamu amaanyi ate abandibayambye ku bizibu ebyo bwe basangibwa nga bali mu kkobaane n’abagagga abanyigiriza abantu baabulijjo.\nKiddiridde okuwaanyisiganya ebisongovu wakati wa Aidah Erios Nantaba ne Minisita munne omubeezi ow’eby’ettaka, Persis Namuganza.\nNantaba ye yasooka mu kifo ekirimu Namuganza kyokka kati ye Minisita omubeezi owa kompyuta ne tekinologiya.\nEKYABADDE MU LUKIIKO BAMINISITA MWE BAAYOMBEDDE\nMinisita Namuganza ye yabadde akubiriza olukiiko olwayitiddwa Minisita omujjuvu ow’ettaka, Betty Amongi okusalira awamu amagezi n’ababaka ba Palamenti abava mu Buganda ku nsonga z’ettaka era lwetabiddwaamu n’abaakakiiko k’ettaka Pulezidenti Museveni ke yalayizza wiiki ewedde.\nObwedda buli atuuka nga Namuganza amwanjula, kyokka Nantaba bwe yatuuse teyamwanjudde ate abazze oluvannyuma nabo n’abanjula!\nNantaba bwe yawanise omukono okwogera, Namuganza n’amulabulirawo ayite mu bufunze, nti obudde bwabadde bubaweddeko ate nga baabadde balina okugenda ku Palamenti mu lutuula lw’okukungubagira omubaka wa Moroto akawungeezi k’Olwokutaano.\nNamuganza yalagidde Nantaba awumbewumbe mu ddakiika emu kyokka Nantaba yavudde buvi mu mbeera n’alumba Namuganza obutassa kitiibwa mu Baminisita bw’atyo n’asigala ng’agenda mu maaso n’okwogera ng’attottola akaseera akazibu ke yayitamu ng’akyali Minisita omubeezi ow’ebyettaka nti yasimattukira watono okuttibwa ababbi b’ettaka omuli Bannamagye, Baminisita n’abamu ku babaka ba Palamenti.\nWano Namuganza kwe kumulagira alekere awo okwogera kuba yabadde atandise n’okulebula abantu. Kyokka Nantaba yeeremye wakati mu kusaakaanya okw’ababaka abava mu Buganda abaakulembeddwaamu Betty Nambooze.\nNambooze n’ababaka abalala baavudde mu mbeera ne bambalira Namuganza nti okukuba Nantaba ku nsolobotto yabadde ayolese jjoogo kubanga gwe yabadde asirisa mukulu munne ate n’ensonga ze yabadde ayogerako ntuufu.\nOluvannyuma Nantaba yawaddeyo akazindaalo nga bwe yeenyinyimbwa era ababaka okwabadde ne Nambooze beekandazze ne bava mu lukiiko olwabadde ku Hotel Africana ekyawalirizza Minisita w’ebyettaka omujjuvu Betty Amongi okwetondera abaasigaddewo.\nOlwo Haji Abdul Nadduli, Florence Namayanja akiikirira Bukoto East ne Sarah Najjuma baabadde baakamala okwogera ebikwatagana n’ebyo Nantaba bye yabadde ayogerako.\nNajjuma yalumbye Namuganza nti amuyise enfunda nnyingi agende e Nakaseke alung'amye ku nkaayana z’ettaka eziriyo kyokka ng’asuubiza tatuukiriza.\nOlukiiko luno Namuganza yaluvuddemu munyiivu era ku Lwomukaaga n’ayita olukung'aana lwa bannamawulire ku Palamenti n’alumba Nantaba nti Minisitule y’ettaka emuluma; buli lwe yeebaka aloota Minisitule eyo!\nYalaalise okumuloopa mu lukiiko lwa Baminisita olw’okumujolongera ku kabondo k’ababaka abava mu Buganda nti era bwe wataabeerewo kikolebwa, waakugenda mu kkooti.\nYagambye nti Nantaba asaana alekulire kubanga Gavumenti gy’aweerezaamu ate gy’avuma.\nKyokka Nantaba yategeezezza nti bw’ayogera ku babba ettaka nga bayambibwako abakungu ba Gavumenti tekimufuula mulabe wa NRM era kino waakukiremerako ne bwe kinaaba kitegeeza kumutwala mu kkooti oba mu kabineti; kubanga ekimufuula omukulembeze kulwanirira bantu n’okukola ku bibaluma.\nEnsonda zaategeezezza nti Namuganza bwe yaweebwa ekifo kino, Nantaba yamwekengera nti akolagana n’abamu ku bantu abazze banokolwayo nti basengula ebyalo mu ngeri ey’okunyigiriza.\nBaasooka kugugulana mu December wa 2016 nga Namuganza agenze e Kayunga okunoonyereza ku nsonga z’ettaka, ekintu Nantaba kye yawakanya ennyo ng’agamba nti teyamutegeezaako era n’amulumiriza nti mu kugenda e Kayunga yalina ebigendererwa okuyamba ababbi b’ettaka okufutyanka be basengula.\nEnsonga zaaloopebwa ewa Sipiika Rebecca Kadaga.\nENSONGA BAZITUTTE MU KABINETI\nMinisita avunaanyizibwa ku kukwasisa empisa, Fr. Simon Lokodo yanenyezza Baminisita Nantaba ne Namuganza olw’okuyombera mu lujjudde n’ategeeza nti ku Lwokusatu mu lukiiko lwa kabineti waakwanja ensonga eno.\nFr. Lokodo yategeezezza Bukedde nti: Kikyamu nnyo kubanga baminisita bamanyi ekyokukola ssinga bafunamu obutakkaanya.\nTulina okusalawo eky’okubakolera mu kabineti okwewala okuswazibwa nga Baminisita abaweereza Gavumenti emu ate okukoonagana mu lujjudde.\nHaji Abdul Nadduli\nEmisaala gy'abalamuzi giri mu lusuubo: Tegiri mu bajeti


Bukedde Online - Ebizza enkolagana wakati wa nnyazaala ne mukaamwana\nEmize egiremesa abawala obufumbo\nOlumu bannyazaala bayitiriza amateeka mu maka ga batabani baabwe omuli okukaka mukaamwana okuzaala, nga bw’alemwa oba bw’alwawo atandika okumusojja n’ekivaamu z’entalo.\nNalukwago (ku ddyo) ne mukamwana we, Rose Nambaje.\nENJOGERA egamba nti ‘Okusanga nnyazaala nsanga amalaalo’ abakazi bangi abagikozesa. Kino kiva ku ngeri abakadde abazaala abaami baabwe gye beeyisaamu naddala bwe baba tebasiimye bakazi ba batabani baabwe.\nFred Magala ow’omu Kampala agamba nti enjawukana wakati wa nnyazaala ne mukamwana ennaku zino ziva mu maka gy’oggye omuwala.\n“Okugeza ssinga omuwala akula alaba enjawukana wakati wa nnyina ne jjajjaawe omukazi azaala kitaawe, nga tebalima kambugu, bw’afumbirwa agenda n’endowooza eyo, era ne bw’asanga nga nnyazaala we talina mutawaana bayinza obutakwatagana.”\nBano abaagalana baasangiddwa mu bbaala ya Amnesia nga balya obulamu.\nKigambibwa nti bakadde b’omulenzi baagaanibwanga okuwerekerako mutabani waabwe ng’agenda okwanjulwa kubanga abazadde bano baabanga bawulira bubi naddala maama w’omulenzi olw’ebintu mutabani we by’abadde amuwa nga kati bigenda kutandika kuweebwa mukazi gw’awasizza. Oluusi entalo zino ziva ku ngeri omusajja gy’ayisaamu abantu beewaabwe.\nBw’aba abayisaamu amaaso, n’omukazi gw’awasizza naye ajja kutandika okubayisaamu amaaso. Omusajja bw’abeera n’omukwano omungi eri mukazi we kino oluusi kireetawo obukyayi wakati wa nnyina ne mukazi we anti buli kalungi omusajja aba akawa mukazi we, so nga yandibadde nnyina amuwa.\nENTALO ZINO ZIGGWAAWO ZITYA;\n1 Weewale okwemalamu ne nnyazaalawo wamu n’abantu ba balo. Buli lw’oyitiriza okweyabiza abantu bano batuuka ekiseera ne bakuggya emize, so nga bw’obabeera ewala bayinza obutakumanya nnyo.\n2 Weewale ennyombo wakati wo ne balo kubanga bw’anaakuloopa ewa nnyina ne baganda be, olwo obuzibu buba bukujjidde. Wabula ate n’omusajja weewale okubuulira abantu bo buli ekigwa mu maka go, okuggyako ng’ensonga bonna bateekeddwa okugimanya.\n3 Tekyandibadde kya magezi nnyazaala ne baganda b’omulenzi okukyalakyala mu maka ga mutabani wammwe okwewala ennyombo.\n4 Omuwala totangira balo kuyamba beewaabwe ssinga baba bamutuukiridde. Naye era nammwe mwewale okusabiriza ekisukkiridde.\n5 Omuwala weewale emboozi esukkiridde ne nnyazaala. Si kibi kunyumya, naye kulina kuba kwa kigero okwewala okusaagirira okusukkiridde nga muno muyinza okuggyamu ennyombo.\n6 Weewale okwenyigira mu byawongo ng’oli mu maka go kuba ssinga nnyazaala wo ne balamu bo babimanya buli kizibu ekinaatuuka mu maka go bajja kumanya nti ggwe okireese.\nENGERI NNYAZAALA GY’ALINA OKWEYISAAMU ERI MUKAMWANA;\nCate Kiwanuka ow’omu Kampala agamba nti nnyazaala alina okwewala okuyomba ne mukamwana kuba abeera muwala we.\nTalina kulingiriza bifa mu nnyumba ya mutabani we wadde okuyingira mu kisenge kubanga kiba kya mukazi na baana be. Talina kulingiriza byanfuna bya mu maka ga mutabani we kubanga kiyinza okuleeta okutabuka ne mukaamwana we.\nMargaret Nalukwago ow’e Bulaga agamba nti nnyazaala alina okufaayo ennyo okuyigiriza mukaamwana we emirimu bw’aba tagimanyi mu kifo ky’okumusala ensobi.\nAlina okumulaga okwagala nga kw’alaga mutabani we okw’ekizadde. Nalukwago agamba nti mukaamwana olina okumwagala kubanga aba yafumbirwa mutabani wo, era gy’okoma okumwagala gy’akoma okwagala mutabani wo.\nAgattako nti alina okumugulirayo ku birabo, okumufaako mu kiseera ng’ali lubuto era nga yaakazaala. Alina okwagala bazzukulu be kubanga kizzaamu mukaamwana amaanyi n’ayongera okumugondera wamu n’okumwagalira ddala.\nAlina okumusomesa empisa bw’aba teyakuzibwa bulungi n’amuyigiriza engeri gy’alina okweyisaamu mu bantu. Wabula kino alina okukikola n’obwegendereza Ku nnaku enkulu nnyazaala ayinza okuyita mukamwana ne baliira wamu olunaku. Kino kyongera okussaawo enkolagana wakati waabwe.\nENGERI MUKAMWANA GY’ALINA OKWEYISAAMU ERI NNYAZAALA WE:\nKiwanuka agamba nti mukamwana alina okuwa nnyazaala we ekitiibwa kubanga abeera nnyina. Alina okubeera omukkakkamu nga ne bw’amunyiiza omusonyiwa.\nAlina okumuyambako ku mirimu naddala ng’amukyalidde oba nga babeera ku kyalo kye kimu. Carol Nansikombi, 65 omutuuze w’e Busega Kibumbiro agamba nti mukaamwana we tamuwa kitiibwa, amucokooza n’amukolako olutalo.\nAgamba nti entandikwa y’okuyomba ne mukamwana yava ku mutabani we, Charles Ssekuuya, eyazimba ennyumba okumuliraana.\nAgamba nti bba bwe yafa yabalekera poloti esangibwa e Busega Kibumbiro era mutabani we n’azimbako ennyumba okumuliraana.\nBaze yaganza mukamwana


Oyanirizibwa ku Ssente Ezifugibwa Abantu\nPaxful ekyusa ensi y`ebyenfuna. Mu myaka etaano gyokka, tusobodde okufuuka abamu ku bakulemberamu mu butale bwa muntu-ku-muntu obwa bitcoin obukozesebwa obukadde bw`abantu okwetoloola ensi. Ate tutandika butandisi.\nPaxful yatandika n`ekigendererwa kyangu: okuwa amaanyi obuwumbi obuna obw`abantu abeerabirwa abatafuna buweereza bwa bbanka n`ababufunako ekitono, basobole okwekwasaganyiza ssente zaabwe mu ngeri gye batakikolangako.\nOmusenze okuva mu Egypt eyakuzibwa wakati mu New York, Ray kuva dda ng`alina obwagazi bw`okuyamba abalala. Yalootanga ensi nga buli muntu asobola okutuusibwakoa ebyenfuna era omwo mwe mwava Paxful.\nOlw`okuba yakulira mu Estonia, Artur yayiga engeri tekinologiya gy`asobola okukyusa ensi. Olw`okwagala okukolawo enjawulo, yagenda mu New York okutuukiriza ekirooto kye eky`okuwa buli muntu ku nsi eddembe mu byenfuna.\nTukola era tutambulira ku bintu ebyomuwendo bisatu ebiruŋŋamya okuyaayaana kwaffe.\nKu Paxful, tukozesa amanyi ag`enjawulo okumaliriza omulimu. Tukola butaweera okuwa abakozesa baffe kyebabadde baloota. Ebitasoboka tubifuula ebiriwo okukyusa obulamu bw`obuwumbi bw`abantu okwetoloola ensi.\nBwetusalawo ku Paxful, tulowooza ku bantu - si ku magoba. Tugenda mu bifo ensi byetafaako era ebyerabirwa. Tuyamba famire okuyitimuka, tuzimba amasomero, era tusobozesa abantu baffe okwekozesa.\nSigala ng`Okwatagana n`Abantu\nTuwuliriza abantu baffe ekiseera kyonna 24/7 ku Paxful. Tetwegulumiza - tukwatagana n`abantu. Twogera n`abakozesa baffe ebbanga lyonna, nga tubabuuza endowooza yaabwe, tusobole okukola ekintu ekisingako.\nPaxful ekyuusa engeri ensi gy`etambuzaamu ssente n`ekozesa omutimbagano - okukiriza okukyuusa ssente n`omuntu yenna, buli wamu, ekiseera kyonna.\nTolina akaawunti mu bbanka? Tewali buzibu. Tulina engeri ez`okusasula ezissuka mu 300 ez`okulondako, kino kyanguya engeri gy`otambuzaamu ssente zo.\nPaxful ya muntu-ku-muntu, kitegeeza abagikozesa basuubula n`abantu bennyini - ye ngeri bitcoin gye yagendererwa okukozesebwa.\nWaleti y`Omutimbagano ey`Obwereere\nYesigika, nnyangu okukozesa, ate nga togisasulira ssente yonna. Waleti yaffe eya digito ewa buli omu ekifo ekyesigika okuterekamu obugagga bwe - si nsonga gw`ani oba ova wa.\nObukuumi n`okwerinda ze nsonga ezisinga obukulu bwe kituuka ku ssente zo. Obusuubuzi bwonna ku Paxful bukuumibwa mu nsibo enneekusifu okukakasa nti otebenkera mu birowoozo.\nKu Paxful, tukkiriza nti Bitcoin by`ebiseera by`omu maaso era gwe mukutu gw`enkyukakyuka. Built with Bitcoin ye kaweefube w`okuteekawo emikisa, okulongoosa obulamu n`okufuula ensi ekifo ekyeyagaza naddala ebitundu ebisinga okukyetaaga, nga bikozesa Bitcoin.\nEkigendererwa? Okuzimba amasomero 100, ebifo awakimibwa amazzi, n`ebifo awatendekebwa abatandisi b`emirimu nga byonna bivujjirirwa Bitcoin. Mu kiseera kino tuli mu kuzimba ssomero lyaffe eryokuna era tusigazizzaayo 96 gokka!\nBuilt with Bitcoin era yayambako mu kuwayo obuyambi mu Afrika mu biseera bya COVID-19—n`omutima oguyamba okuva mu bakozesa n`emikwano gyaffe twasobola okuwaayo emmere, sanitayiza w`omungalo, n`ebirala ebikozesebwa okwekuuma eri abo abali mu bwetaavu.\nTwegatteko! Tukyusize wamu ensi\nOffiisi okwetoloola ensi\nObwesigwa n`obukuumi ze nsonga ezisinga obukulu bwe kituuka ku ssente zo. Obusuubuzi bwonna ku Paxful bukuumibwa mu nsibo enneekusifu okukakasa nti otebenkera mu birowoozo.\nEnnimi ezoogerwa mu woofiisi zaffe\nEkigendererwa kya kuzimba ensi omuli obwenkanya bw`okutuukibwako obuweereza bw`ebyenfuna eri buli muntu\nBw`oba olina ensonga y`obuyambi oba ng`oyagala okutuwa okuddibwamu ku ngeri gye tuyinza okulongoosa ebyamaguzi byaffe, twandyagadde okwongera okuwulira ebisingawo\n. Wabula, bw`oba oyagala okuwuliza Paxful ku bikwata ku bizinensi ebirala, naffe wetuli okuyita ku mikutu emirala.\nAmawulire n` Okulanga\nYamba okubunyisa ekigambo ku bikwata ku Paxful okuyita mu mawulire n`ebikolebwa mu bwa kitunzi. Tuwulize okubuuza ku by`amawulire ku [email protected].\nPulogulaamu y`Okuwa Ekirabo Aloopye ekuwa omukisa okufuna empeera olw`okuzuula obuzibu bw`ekikugu. Biroope ku [email protected]. Ebisingawo wano.\nAkaawunti za Bizinensi\nOkuwandiisa akaawunti ya bizinensi ku lwa bizinensi ezisuubulira ku Paxful, osobola okuwandiika email ku [email protected]. Ebisingawo wano.\nOkwebuuza ku by`okufuuka akolagana naffe. Tutegeeze ssinga wettanira okukolagana naffe ng`oweereza email ku [email protected].\nTuzimbire wamu ebiseera by`omu maaso\nWegatte ku Mugendo gwaffe\nGgulawo akaawunti yo eya Paxful weesogge ensi y`ensimbi z`oku mutimbagano.\nEmirimu egiri ku Paxful Ggulawo Akaawunti


Bukedde Online - Aba P7 babalaze ebinaabayamba okuwangula\nBp. Matovu (mu gganduula) n’abayizi abassiddwako emikono n’okusabirwa. Emabega mu ttaayi ye nnannyini ssomero, Ronald Mpagi.\nOMULABIRIZI wa Central Buganda eyawummula, Jackson Matovu asabye abayizi okuba abagumiikiriza mu buli kye bakola kibayambe okutuuka ku buwanguzi.\nBp. Matovu yagambye nti abaana bangi tebatadde bugumiikiriza mu bye bakola ekibaleetedde okufuna okusoomoozebwa mu bye bakola ne balemwa okutuukiriza kye babasuubiramu.\nOkwogera bino, Bp. Matovu yabadde ku ssomero lya Good Times Infant School Kawaala ng'ateekako abaana emikono n'okusabira aba P7 Mukama abasobozese okukola obulungi ebibuuzo byabwe ebisembedde. Yasabye abayizi obuteerabira babayambye kutuuka ku mutendera gwe baliko. "Okutuuka wano we mutuuse wabaddewo okusoomoozebwa kungi naye temuleka kwebaza abo ababayambyeko.\nMbasabira buwanguzi mu bibuuzo bye mugenda okukola mubiyitire waggulu," Bp. Matovu bwe yategeezezza. Yakutidde abayizi okuba n'obumu mu buli kye bakola ate nga bafaayo okwebuuza n'okuzuula ebipya kibayambe okuba abamanyi.\nOmutandisi w'essomero lino, Ronald Mpagi yategeezezza nti omulimu gwabwe bagukoze nga kati balinze bayizi kubalaga kye basomye mu myaka 7 era babasuubiramu ebirungi bingi.\nYagambye nti ku lunaku lwe basabira aba P7 era basalawo okuteekako abaana emikono kiyambe abaana okusoma ate nga batambulira mu makubo amatuufu aga Mukama ate nga batuukiriza buli mutendera mu ddiini.\nAba NRM ku mawanga bafunye kaadi\nAbatundira ebirime byabwe ku misiri baweereddwa amagezi\nAkabenje katuze abasuubuzi 10 e Kamuli- Kayunga\nEngeri takisi gye yakoze akabenje n'egoya abaana b'essomero


Kkooti ekunyizza omupoliisi azze okuwolereza aba Ssenyonga abali ku gw'okubba – NEWSDAY\nKkooti ekunyizza omupoliisi azze okuwolereza aba Ssenyonga abali ku gw’okubba\nin In Luganda\nKAMPALA-UGANDA/NEWSDAY: Akulira bambega mu poliisi mu bitundu by’e Rwizi,SP Topher Gimei gamumyukidde mu kaguli bwabadde awolereza akulira eby’okwerinda by’omusumba wa Life Christian Church Life, Jackson Senyonga mu gw’okubbisa eryanyi n’okulumya omuntu.\nAkulira abakuumi ba Ssenyonga, Mw. Israel Wasswa n’abalala basatu bavunaanibwa okukuba n’okunyaga Sam Mukula ssente ze emitwalo 50, essimu, endagamuntu ne kalonda omulala mu bunyazi obugambibwa okukolebwa nga June 8, 2018 ku kkanisa ya Ssenyonga e Bwaise. Era kigambibwa nti wakati mu bunyazi, Mukula baamumenya n’omukono gwa ddyo.\nByonna byali okumpi ne kkanisa ya Christian Life Church.\nMu lipooti ya Gimei, yawolereza Wasswa nti teyeetaba mu musango guno mwebabbira Mukula kubanga yali munda mu kkanisa ng’akuuma omusumba Ssenyonga okutuuka okusaba bwe kwakomekerezebwa ekintu ekiwakanyizibwa oludda oluwaabi nga lugamba nti alipoota yabukuusa.\nBino byonna Gimei yabitegeeza offiisi y’akulira abawaabi ba gavumenti mu lipooti gye yakola ngamuwabula okugya Wasswa ku bavunaanibwa mu musango guno.\nGimei yategeeza mu lipoota eno nti Mukula bwe yatuuka ku kkanisa yafuuka ekitagasa bwe yatandika okuwogana era n’abeera nga tasoboka wadde bagezaako okumukomako.\nBaganda b’omusumba Ssenyonga bamwanise, balajana ku mbeera embi gye balimu\nPr Ssenyonga’s chief guard refuses to take oath in Court\nOluvannyuma lw’okuwa obujjulizi obwo omuwaabi wa Gavumenti Muwaganya yakubye ebituli mu bujjulizi bwa lipooti Gimei gye yakola okulaga nti yali nkyamu era n’amubuuza oba yakolako ku sitatimenti ku musango guno, Gimei n’amutegeeza nga bwatagikolangako .\nBannamateeka babawawabirwa Boniface Lukwago ne Paul Kajuga bagezezaako okulemesa Muwaganya okukunya Gimei ekitasobose era yamulemeddeko nakuba ebituli mu lipooti.\nOluwaabi yategezeza nti waliwo ekobaane wakati wa Wasswa ne Gimei okutta omusango guno. Omusango guddamu okuwulira nga April,19,2022 ku Lwokubiri.\nRwanda to UK after kyeyo deal: We will not host Ugandans and other East Africans


Bukedde Online - Olutalo lwa Zari ne muggyawe lufuuse nnamulanda.....\nEkivvulu ky'omuyimbi Tarrus Riley kisazidd...\nOLUTALO wakati wa Zari Hussein ne Don Zella bwe bavuganya mu nsiike y’okulya obulamu terunnaggwa.\nAbawagizi baabwe babadde balowooza nti okugugulaana n’okuwanyisiganya ebigambo okubadde kugenda mu maaso wakati waabwe kwakomye ku bubaga bwe baakoze ku Lwokuna ekiro abamu kye baayise okwepima eryanyi kuba buli omu yafunye abantu wadde ng’aba Zari baasinzeeko.\nAte kati Hamisa Mabetto ng’ono ye muggya wa Zari naye asitudde buto olutalo ku Zari bwe bagabana omusajja era omuyimbi Diamond Platinumz.\nHamisa eyaleeteddwa Don Zella yasoose kulangira Zari nti mukyala mulimba obwedda abuzaabuza n’okuwudiisa abantu ng’ateeka ebifaananyi ebikadde eby’obubaga bwe obukadde ku Face book okulaga nga bw’ajjuza akabaga akaabadde ku Guvnor.\nYagasseeko nti era yeewunya Zari n’abantu be aboogerera akabaga ka Don Zella akaabadde ku Club Play nti tekwabaddeko bantu era Hamisa wano yatadde ku Face book ye ebimu ku bifaananyi ebyakubiddwa ebiraga abantu nga bw’abuuza nti bano si bantu?.\nKyokka abawagizi ba Zari ekya Hamisa okulumba omuntu waabwe kibasaanudde nabo ne bamwambalira nti talina nsa kulumba muntu waabwe amusinga mu buli kimu era waliwo n’abamu obwedda abateeka ebifaananyi by’ababiri bano nga bwe bebuuza nti ku bombi ani asinga obulungi abalala nti Hamisa kiki ky’anoonya okulumbira Zari ku butaka.\nDon Zella yasasudde Hamisa obukadde 20 okujja okumulwanirako. Wadde nga tayogera muwendo gwa ssente awamu ze yatadde mu Hamisa gw’agamba nti yamuleese kwongera maanyi na ssanyu ku kabaga ke so ssi kumulwanira lutalo, Don Zella akkiriza anti ono yamutaddemu ssente nnyingi. “Buli kimu ekya Hamisa nze eyakikozeeko.\nNamusasulidde tikiti z’ennyonyi bbiri eza VIP doola 2000 ku nnyonyi ya Rwanda Air, eyiye n’eya maneja we era zino bazinsedde kubanga ‘bookingi’ nagikoze kikereezi.\nEnnaku ssatu z’amaze mu ggwanga ng’asuula mu VIP suite ku Hotel Africana nasasudde doola 1,500/- n’ezokwetaba ku kabaga.\nZari eggulo yazzeeyo mu Tanzania ng’agamba nti agenze kutegekera omwana we akabaga k’amazaalibwa. Wabula ababisoma bagamba nti kirabika yabadde yeetegula mbeera.\nMutima yeeyiyeemu Benz.\nMuseveni akoze enkyukakyuka mu magye


Bukedde Online - She Corporates emaliridde okusitukira mu kikopo\nShe Corporates emaliridde okusitukira mu kikopo\nAtalina layisinsi atabudde ttiimu za Buganda...\nTtiimu ya She Corporates emaliridde okusitukira mu Women Cuo, yeenazeeko ennaku y'okukoma ku munaano omwaka ogwaggwa.\nCarol Anyango (ku kkono) owa Muteesa I Royal, ng'alwanira omupiira ne Jacki Ogol owa She Corporates mu gwa FUFA Women Cup ku luzannya olwa ttiimu 16 ku Ssande e Nakawa\nShe Corporates 1-0 Muteesa I Royals\nUganda Martyrs H/S 1-0 Devine Girls\nMakerere University 3-0 Asubo Gafford\nENNAKU y’okukubirwa ku fayinolo y’empaka za FUFA Women Cup omwaka oguwedde kiraabu ya She Corporates emaliridde okugyenazaako na kusitukira mu kikopo ky’omwaka guno.\nAli Zzinda, atendeka She Corporates, agamba nti kyabayisa bubi nnyo okutindigga olugendo lw’e Sheema, awaategekerwa fayinolo y’omwaka oguwedde, ate ekikopo ne kibayita mu ngalo.\nShe Corporates yakubwa UCU Lady Cardinals ggoolo 2-0, kyokka Zzinda agamba nti ku mulundi guno bamaliridde okusitukira mu mpaka,era y’ensonga ayabaguza abazannyi okuggumiza ttiimu.\nKu Ssande, She Corporates yayiseemu okwesogga 'quarter' y’empaka zino, bwe yawanduddemu Muteesa I Royal University gye yakubye ggoolo 1-0, eyateebeddwa Munnakenya Millicent Mwanzi mu ddakiika ey’e 14, ku kisaawe kya MUBS.\nE Makerere, bannyinimu bakkakkanye ku Asubo Gafford Ladies ne bagitimpula ggoolo 3-0 ezateebeddwa Catherine Nagadya (2) ne Prossy Nabukeera sso ng’ e Lubaga, Uganda Martyrs yalumye n’ogwengulu okuggyamu Devine Girls ku ggoolo 1-0 eyateebeddwa Prossy Nalwoga.\nKawempe Muslim Ladies Junior Team yaakukyaza Mwanda Foundation ku Lwomukaaga nga March 10, ate emirala ena gizannyibwe nga March 17. Gino kuliko; Bunyaruguru Girls ne Tooro Queens, Kampala Queens ne Lady Doves, Sagich Royal ne Echos H/S, saako Olila Women H/S ne Kawempe Muslim Ladies\nMUBS e Nakawa


Bukedde Online - Museveni nnamuwa amagezi okuwummula ebyobufuzi mu 2016 n'agaana - Mbabazi\nKayihura ayimirizza abapoliisi 5 lwa bulagajjavu!...\n‘’Namugamba nti agenda kuba pulezidenti okumala emyaka 30 awummule . Era bwe namugamba awummule n’agaana ng’ayagala nnyongere okumuwagira alemereko kwe kwawukana naye,’’ Mbabazi bwe yagambye.\nAVUGANYA ku bwa pulezidenti Amama Mbabazi agambye nti alumirizza pulezidenti Museveni nti yagaana okumuwuliriza bwe yamuwa amagezi awummule mu 2016 okusobozesa eggwanga okukyusa obukulembeze mu mirembe .\nMbabazi eyeesimbyewo ku lulwe yabadde atabaala ebitundu by’e Teso omuli Ngora, Kumi ne Bukedea n’agamba nti omukisa gw’eggwanga okukyusa obukulembeze mu mirembe bukyanga tufuna bwetwaze mu 1962 gwafa busa.\nYagambye nti bakoze ne Pulezidenti emyaka 40 kyokka enkolagana eno baasalawo okugikomya olwa Pulezidenti Museveni okugaana okuwummula.\nYagambye nti ali mu lwokaano ssi lwa kwagala bukulembeze wabula lwa kulaba ng’asobozesa enkyukakyuka okubaawo.\n‘’Mbadde mu bukulembeze okumala ebbanga kyokka kati nneewaddeyo okulaba nga nnyamba abantu ba Uganda okufuna ekyukakyuka,’ Mbabazi bwe yagambye.\nYayongeddeko nti yejjusa olw’okuwagira okuggya ekkomo ku bisanja n’agamba nti olunadda mu bukulembeze ng’abikomyawo mu nnaku kikumi z’anaasooka okufugira.\n‘’Mu nnaku kikumi ezisooka ng’enda kuzza ekkomo ku bisanja mu konsityusoni y’eggwanga era mu myaka ettaano egisooka ng'enda kulaba nga tukola ekisoboka okutegeka abavubuka okutwala obukulembeze,’’ bwe yaggumizza.\nYagambye nti asanga obuzibu okukola ku bizibu by’Abateso nga abatwala ente zaabwe kuba ssi ye yali Pulezidenti.\nYasuubizza okutumbula eby’obulamu, ebyenjigiriza, okulwanyisa obwavu n’abasaba bamulonde. Yabasuubizza n’okubafunira obutale bw’ebirime.


Bukedde Online - Poliisi eyimbudde basatu ku by’okufa kwa Susan Magara\nPoliisi eyimbudde basatu ku by’okufa kwa Susan Magara\nOmwana yeesiize kazambi kitaawe n’amuggunda...\nOchola akyusizza abaakola ku fayiro ya Kaweesi...\nAdded 23rd April 2018\nPOLIISI eyimbudde abantu basatu kw’abo abasoba mu 20 abaakwatibwa ku by’okutta omuwala Susan Magara.\nSusan Magara 28, yawambibwa nga February 7, 2018 ne bamubuzaawo okumala ennaku 20 okutuusa lwe baamutta omulambo gwe ne bagusuula e Kitiko okumpi n’e Kigo nga February 27, 2018.\nAbantu abasoba mu 20 be baakwatibwa ku bigambibwa nti balina kye bamanyi ku kuwambibwa n’okutemulwa kwa Susan Magara nga kuliko Ronald Asiimwe amanyiddwa nga Kanyankole, Bob Kibirango, Patrick Agaba gwe baakwatira e South Afrika n’abalala okuli n’abooluganda lwa Agaba be baakwatira mu Kampala.\nWabula ku Lwokutaano lwa wiiki ewedde, Poliisi yayimbudde abantu basatu; Daniel Muhanuzi, Wycliffe Musinguzi ne Abdullah Sengooba nga bano baakwatibwa olw’akakwate ke baalina ku Patrick Agaba.\nMunnamateeka Evans Ochieng, yategeezezza Bukedde nti Poliisi yasoose kuyimbula Muhanuzi ne Musinguzi nga bano baaluganda lwa Agaba n’agamba nti waayiseewo olunaku lumu ne Sengoba n’ayimbulwa.\nSengooba y’omu ku bassibwa mu bujulizi Poliisi bwe yatwala e South Afrika okusaba kkooti okukkiriza Agaba azzibwe mu Uganda avunaanibwe okwenyingira mu by’okuwamba Magara.\nOkusinziira ku bujulizi obuwandiike obwatwalibwa e South Afrika nga bwaweebwayo ofi isi wa Poliisi, Johnson Dale Olal, kigambibwa nti Sengooba y’omu ku baali mu kifo omulambo gwa Magara we gwasuulibwa.\nWabula ensonda mu poliisi zaategeezeza nti okunoonyereza kwazudde nga Sengooba talina kakwate konna ku bya kutta Magara kwe kuyimbulwa.\nBaganda ba Agaba, Muhanuzi ne Musinguzi nabo baayimbuddwa bwe kyazuuliddwa nti tebalina kakwate kabayunga butereevu ku kuwamba n’okutta Magara Mu bujulizi obwatwalibwa e South Afrika, Olal yalaga nti eddoboozi ery’omuntu eyapeeka aba famire ya Magara ssente ly’eddoboozi lya Agaba nga kino kyesigamizibwa ku bujulizi obwaweebwayo boofi isa ba poliisi, Humphrey Benjamin Kayimba ne Boaz Katuzeyo abaalumiriza nti bamanyi Agaba era y’ali mu katambi.\nKyokka looya Ochieng yagambye nti baawandiikidde poliisi nga baagala Kayiwa ne Katuzeyo balage obukakafu ku kye bayita nti bamanyi eddoboozi lya Agaba n’agamba nti baasabye kkooti y’e South Afrika okufuna abakugu ne Ssaayansi w’amaloboozi okwekenneenya akatambi n’eddoboozi lya Agaba okuzuula ekituufu so ssi kugendera ku kalebule wa Kayiwa ne Katuzeyo.\nOchieng era yalaze tikiti y’ennyonyi Agaba kwe yatambulira nga February 17, 2018 okugenda e South Afrika n’awakanya ebigambibwa nti Agaba yava mu Uganda nga February 25 oluvannyuma lw’okufuna ssente okuva mu famire ya Magara.\nMu kiseera kino, looya wa Agaba mu South Afrika, Setati Kagisho akola ku byakusaba kkooti emukkirize okweyimirirwa kuba Gavumenti ya Uganda yaggyamu enta mu by’okusaba kkooti okumuwaayo olw’obujulizi bwayo obw’omunguba.


Bukedde Online - Eby’omwawule eyabadde abuze bikyuse\nEby’omwawule eyabadde abuze bikyuse\nBatongozza kaweefube w'okutunda ebimera ebitafuuyiddwa...\nObujulizi bw’essasi eryatta Akena bwongedde...\nEBY’OMWAWULE eyabadde abuze byongedde okukyuka era abaffamire ye baagala poliisi esooke esazeemu byonna bye yasoose okubategeeza mu siteetimenti gye yakoze, nga bagamba nti baakizudde nti, yafuna ekizibu ku mutwe ku lunaku lwe yabula.\nSsaabalabirizi Ntagali ng’ali ne Rev. Mwesigwa e Soroti.\nRev. Isaac Mwesigwa 37, yazuuse ku Lwokusatu e Soroti era boodabooda ye yamututte ku kkanisa ya St. Stephens n’oluvannyuma ne bamutwala ku Lutikko ya St. Peter’s Church of Uganda Soroti awaabadde Ssaabalabirizi Stanley Ntagali eyamusabidde, oluvannyuma n’amukwasa poliisi eyamukomezzaawo e Kampala.\nKojja we, Stanley Ssempiira yategeezezza Bukedde nti Mwesigwa yatwaliddwa mu ddwaaliro e Mengo okufuna obujjanjabi oluvannyuma lw’okukizuula nti yabadde alina omusujja ogw’amaanyi ogwatuuse n’okumulinnya ku bwongo.\nYagambye nti baamukebedde nga ne puleesa ye eri waggulu nnyo ate nga ssukaali ali wansi era abasawo ne babategeeza nti omusujja ogwamulinnya ku bwongo gwe gwavuddeko obuzibu.\nYagasseeko nti bwe baamutuusizza awaka, obwedda buli lw’agezaako okwebaka ng’agugumuka agamba nti: Woowe abasajja bagenda kunkuba amasasi….” Nti era kino kyayongedde okubeeraliikiriza ng’aba ffamire.\nPoliisi yabawadde n’abaserikale okuva ku poliisi e Nsambya nga bano be bakuuma awaka w’abazadde ba Deborah Mwesigwa ng’ono ye mukyala wa Rev. Mwesigwa.\nSsempiira yagambye nti abaserikale bano baabasindise okubeera ne Mwesigwa era bw’anaava mu ddwaaliro ng’assuuse, baakumutwala ku poliisi addeyo akole siteetimenti endala.\nSsempiira yawakanyizza ebigambibwa nti Mwesigwa yeewamba era n’ategeeza nti tawambibwa ngako ba mmundu. Kino kiddiridde Mwesigwa okukola siteetimenti ku kitebe kya poliisi e Naggulu, wabula ng’ekoonagana n’ebyo poliisi bye yabadde ekuh− haanyizza nga yeesigama ku kkamera zaayo.\nOkwawukanako ne Mwesigwa kye yabadde agamba nti waliwo emmotoka eyasooka okumulondoola, oluvannyuma abasajja ab’emmundu ne bamulumba ne bamuteeka mu mmotoka endala, kkamera za poliisi ziraga mmotoka y’omwawule yokka era teziraga mmotoka ndala emulondoola, ate era kkamera teziraga basajja bammundu, wabula ziraga Mwesigwa ng’asimba emmotoka ku City Resort e Sseeta, n’akuba essimu era oluvannyuma boodabooda n’ejja n’agituulako ne bagenda.\nOluvannyuma kyazuuliddwa nga Mwesigwa yagendera ku boodabooda eyamutuusa e Sseeta ku luguudo olunene oludda e Jinja nti era we yalinnyira takisi eyamutwala. Abasajja abaakoonakoona emmotoka nabo tebaaliiyo era n’emmotoka teriiko kamogo!\nPOLIISI ENOONYEREZA KU BY’E SWEDEN\nKigambibwa nti Rev. Mwesigwa abadde ategeka kugenda Sweden mu buweereza obw’enjawulo ng’asumba Ekkanisa y’Abakrisitaayo Bannayuganda mu kibuga Stockholm n’emiriraano.\nPoliisi enoonyereza ku bigambibwa nti mu kubulawo kwa Mwesigwa mwabaddemu omupango nga gwetooloolera ku pulaani ey’obutakomawo mu Uganda ng’ayagala asabe obubudamu ne ffamire ye babeerere ddala e Sweden.\nBateebereza nti okwanguyirwa okufuna obubudamu nti yabadde alina okuzimba embeera eraga nti alina abamulondoola mu Uganda (abaamuwamba) kimuyambe okulaga obwetaavu bw’okumuwa obubudamu e Sweden.\nGye buvuddeko, Omulabirizi wa Cetral Buganda Micheal Lubowa yategeezezza bannaddiini b’atwala nti Mwesigwa agenda kuba agenda e Sweden mu buweereza obw’ekiseera. Alina kusitula mu May w’omwaka guno.\nOmwogezi wa poliisi mu ggwanga, Fred Enanga yagambye nti bye banaaba bazudde mu kunoonyereza kwabwe kwe bajja okusinziira okusalawo ku kye banazzaako ku nsonga za Mwesigwa.\nEyalumba Bp. Luwalira ku kituuti kkooti emuyigga


2 Ebyomumirembe 19-27\n1 Awo Yekosafaati kabaka wa Yuda n'akomawo mu nnyumba ye mirembe e Yerusaalemi.\n2 Yeeku mutabani wa Kanani omulabi n'afuluma okumusisinkana n'agamba kabaka Yekosafaati nti Kirungi ggwe okuyamba ababi n'obaagala abo abakyawa Mukama? olw'ekigambo ekyo obusungu bukuliko obuva mu maaso ga Mukama.\n3 Naye mu ggwe mulabise ebirungi, kubanga waggyawo Baaserosi mu nsi, n'okakasa omutima gwo okunooaya Katonda.\n4 Awo Yekosafaati n'abeeranga e Yerusaalemi: n'afuluma nate mu bantu okuva e Beeruseba okutuuka mu nsi ey'ensozi eya Efulayimu, n'abakomyawo eri Mukama Katonda wa bajjajjaabwe.\n5 N'assaawo abalamuzi mu nsi okubuna ebibuga byonna ebiriko enkomera ebya Yuda, buli kibuga kinnakimu,\n6 n'agamba abalamuzi nti Mulowooze bye mukola: kubanga temulamulira bantu wabula Mukama; era ye ali wamu nammwe mu kusala emisango.\n7 Kale nno entiisa ya Mukama ebeere ku mmwe; mwekuume mukole bwe mutyo: kubanga tewali butali butuukirivu eri Mukama Katonda waffe newakubadde okusosola mu bantu newakubadde okulya enguzi.\n8 Era mu Yerusaalemi Yekosafaati mwe yassa ku Baleevi ne bakabona ne ku mitwe gy'ennyumba za bakitaabwe eza Isiraeri olw'okulamula kwa Mukama n'olw'empaka. Ne bakomawo e Yerusaalemi.\n9 Awo n'abakuutira ng'ayogera nti Bwe mutyo bwe muba mukola mu ntiisa ya Mukama n'obwesigwa era n'omutima ogwatuukirira.\n10 Era baganda bammwe abali mu bibuga byabwe bwe banaaleetanga gye muli okukaayana kwonna, eruuyi omusaayi n'eruuyi omusaayi, eruuyi etteeka n'eruuyi ekiragiro, eruuyi ebyakuutirwa n'eruuyi emisango, munaabalabulanga baleme okuzza omusango eri Mukama, obusungu ne bujja bwe butyo ku mmwe ne ku baganda bammwe: mukolenga bwe mutyo obutabaako musango.\n11 Era, laba, Amaliya kabona omukulu yabafuga mu bigambo byonna ebya Mukama; ne Zebadiya mutabani wa Isimaeri, omukulu w'ennyumba ya Yuda, mu bigambo byonna ebya kabaka: era n'Abaleevi banaabanga baami mu maaso gammwe. Mube n'amaanyi mukole, era Mukama ayambenga abakozi b'obulungi.\n1 Awo olwatuuka oluvannyuma w'ebyo abaana ba Mowaabu n'abaana ba Amoni era wamu nabo abamu ku Bamoni ne batabaala Yekosafaati okulwana naye.\n2 Awo ne wajja abantu abaamugamba Yekosafaati nti Eggye ddene likutabadde eriva emitala w'ennyanja e Busuuli; era, laba, bali mu Kazazonutamali (ye Engedi).\n3 Yekosafaati n'atya ne yeeteekateeka okunoonya Mukama; n'alangira okusiiba mu Yuda yonna.\n4 Yuda ne bakuinaana okunoonya okubeerwa eri Mukama: baaviira ddala mu bibuga byonna ebya Yuda okunoonya Mukama.\n5 Yekosafaati n'ayimirira mu kkuŋŋaaniro lya Yuda ne Yerusaalemi mu nnyumba ya Mukama mu maaso g'oluggya oluggya;\n6 n'ayogera nti Ai Mukama Katonda wa bajjajjaffe, toli Katonda mu ggulu? era si ggwe ofuga obwakabaka bwonna obw'amawanga? ne mu mukono gwo mwe muli obuyinza n'amaanyi n'okubaawo ne watabaawo ayinza okukuziyiza.\n7 Ai Katonda waffe, si ggwe wagoba abaali mu nsi eno mu maaso g'abantu bo Isiraeri, n'ogiwa ezzadde lya Ibulayimu mukwano gwo emirembe gyonna?\n8 Ne babeera omwo, era bakuzimbidde omwo ekigwa olw'erinnya lyo, nga boogera nti\n9 Obubi bwe bunaatutuukangako, ekitala, omusango, oba lumbe oba njala, tunaayimirira.nga mu maaso g'ennyumba eno ne mu maaso go, (kubanga erinnya lyo liri mu nnyumba eno,) ne tukukaabira nga tulabye ennaku, naawe oliwulira n'olokola.\n10 Kale nno tunuulira abaana ba Amoni ne Mowaabu n'ab'oku lusozi Seyiri be wagaana Isiraeri okutabaala bwe baava mu nsi y'e Misiri, naye ne bakyama okubavaako ne batabazikiriza;\n11 laba, bwe batusasula, okujja okutugoba mu butaka bwo bw'otuwadde okulya.\n12 Ai Katonda waffe, tolibasalira musango? kubanga tetulina maanyi n'akatono eri eggye lino eddene eritutabadde: so tetumanyi bwe tuba tukola; naye amaaso gaffe gakutunuulira ggwe.\n13 Yuda yenna ne bayimirira mu maaso ga Mukama nga balina abaana baabwe abato, ne bakazi baabwe, n'abaana baabwe.\n14 Awo omwoyo gwa Mukama ne gujja ku Yakaziyeeri mutabani wa Zekkaliya mutabani wa Benaya mutabani wa Yeyeri mutabani wa Mattaniya Omuleevi ow'oku batabani ba Asafu wakati mu kibiina;\n15 n'ayogera nti Muwulire, mmwe Abayuda mwenna, nammwe ababeera mu Yerusaalemi, naawe, kabaka Yekosafaati: bw'atyo bw'abai gamba Mukama nti Temutya mmwe so temukennentererwa olw'eggye lino eddene; kubanga olutalo si lwammwe naye lwa Katonda.\n16 Enkya muserengete mulwane nabo: laba, bambukira awalinnyirwa e Zizi; nammwe mulibasanga ekiwonvu we kisibuka mu maaso g'edduagu Yerweri.\n17 Temulyetaaga kulwana mu lutalo luno: mwesimbe muyimirire buyimirizi mulabe obulokozi bwa Mukama obuli nammwe, ggwe Yuda ne Yerusaalemi: temutya so temukeŋŋentererwa: enkya mubatabaale; kubanga Mukama ali nammwe.\n18 Awo Yekosafaati n'avuunama amaaso ge ku ttaka: ne Yuda yenna n'ababeera mu Yerusaalemi ne bavuunama mu maaso ga Mukama, nga basinza Mukama.\n19 Abaleevi ab'oku baana b'Abakokasi n'ab'oku baana b'Abakola ne bayimirira okutendereza Mukama Katonda wa Isiraeri n'eddoboozi ddene nnyo nnyini.\n20 Ne bagolokoka enkya mu makya ne bafuluma mu ddungu ery'e Tekowa: awo bwe baali nga bafuluma Yekosafaati n’ayimirira n'ayogera nti Mumpulire, mmwe Abayuda nammwe ababeera mu Yerusaalemi; mukkirize Mukama Katonda wammwe, bwe mutyo bwe munaanywezebwa; mukkirize bannabbi be, bwe mutyo bwe munaalaba omukisa.\n21 Awo bwe yamala okuteesa n'abantu, n'assaawo abo abanaayimbira Mukama ne batendereza obulungi bw'obutukuvu nga bafuluma nga bakulembedde eggye ne boogera nti Mwebaze Mukama; kubanga okusaasira kwe kubeerera emirembe gyonna.\n22 Awo bwe baatanula okuyimba n'okutendereza, Mukama n’ateekawo abateezi okuteega abaana ba Amoni ne Mowaabu n'ab'oku lusozi Seyiri, abaali batabadde Yuda; ne bakubibwa.\n23 Kubanga abaana ba Amoni ne Mowaabu baalumba ab'oku lusozi Seyiri, okubatta n'okubazikiririza ddala: awo bwe baamalira ddala ab'oku lusozi Seyiri, buli muntu ne beegatta okuzikiriza munne.\n24 Awo Yuda bwe baatuuka ku kigo ekikuumirwako eky'omu ddungu, ne batunuulira eggye, kale, laba, nga mirambo egigudde wansi, so tewaali abaawona.\n25 Awo Yekosafaati n'abantu be bwe baatuuka okubaggyako omunyago, ne basanga mu bo obugagga bungi n'emirambo n'ebintu eby'omuwendo omungi, bye beeyambulira bokka, obungi bwabyo ne bibalema okutwala: ne bamala ennaku ssatu nga banyaga omunyago, bwe gwali mungi bwe gutyo.\n26 Awo ku lunaku olw'okuna ne bakuŋŋaanira mu kiwonvu Beraka; kubanga eyo gye beebaliza Mukama: ekifo ekyo kyekyava kituumibwa erinnya kiwonvu Beraka ne leero.\n27 Awo ne baddayo, buli muntu owa Yuda n'ow'e Yerusaalemi, Yekosafaati ng'abakulembedde, okuddayo e Yerusaalemi nga basanyuse; kubanga Mukama abawadde okusanyukira abalabe baabwe.\n28 Ne bajja e Yerusaalemi nga balina entongooli n'ennanga n'amakondeere eri ennyumba ya Mukama.\n29 Entiisa ya Katonda n'eba ku bwakabaka bwonna obw'ensi bwe baawulira Mukama ng'alwana n'abalabe ba Isiraeri\n30 Awo amatwale ga Yekosafaati ne gatereera: kubanga Katonda we yamuwa okuwummula enjuyi zonna.\n31 Yekosafaati n'afuga Yuda: yali yaakamaze emyaka amakumi asatu mu etaano bwe yatanula okufuga; n'afugira emyaka amakumi abiri mu etaano mu Yerusaalemi: ne nnyina erinnya lye yali Azuba muwala wa Siruki.\n32 N'atambulira mu kkubo lya Asa kitaawe, n'atakyama okulivaamu, ng'akola ebyo ebyali mu maaso ga Mukama ebitungi.\n33 Era naye ebifo ebigulumivu tebyaggibwawo; so n'abantu nga tebannaba kukakasa mitima gyabwe eri Katonda wa bajjajjaabwe.\n34 Era ebikolwa ebirala byonna ebya Yekosafaati, ebyasooka n'ebyamalirwako, laba, byawandiikibwa mu bigambo bya Yeeku mutabani wa Kanani, ebyayingizibwa mu kitabo kya bassekabaka ba Isiraeri.\n35 Awo oluvannyuma lw'ebyo Yekosafaati ne yeegatta ne Akaziya kabaka wa Isiraeri; oyo n'akola bubi nnyo:\n36 ne yeegatta naye okusiba ebyombo eby'okugenda e Talusiisi: ne basibira ebyombo e Ezyonigeba.\n37 Awo Eryeza mutabani wa Dodavaku ow'e Malesa n'alagula ku Yekosafaati ng'ayogera nti Kubanga weegasse ne Akaziya, Mukama azikirizza emirimu gyo. Ebyombo ne bimenyeka n'okuyinza ne bitayinza kugenda e Talusiisi.\n1 Awo Yekosafaati ne yeebakira wamu ne bajjajja be n'aziikibwa wamu ne bajjajjaabe mu kibuga kya Dawudi: Yekolaamu mutabani we n'afuga mu kifo kye.\n2 Era yalina ab'oluganda batabani ba Yekosafaati, Azaliya ne Yekyeri ne Zekkaliya ne Azaliya ne Mikayiri ne Sefatiya:abo bonna batabani ba Yekosafaati kabaka wa Isiraeri.\n3 Kitaabwe n'abawa ebirabo ebikulu, zaabu ne ffeeza n'ebintu eby'omuwendo omungi, n'ebibuga ebiriko enkomera mu Yuda: naye obwakabaka n'abuwa Yekolaamu, kubanga ye yali omubereberye.\n4 Awo Yekolaamu bwe yamala okulinnyisibwa mu bwakabaka bwa kitaawe, era nga yeenywezezza n'alyoka atta baganda be bonna n'ekitala n'abamu ab'oku bakulu ba Isiraeri.\n5 Yekolaamu yali yaakamaze emyaka amakumi asatu mu ebiri bwe yatanula okufuga; n'afugira emyaka munaana mu Yerusaalemi.\n6 N'atambulira mu kkubo lya bassekabaka ba Isiraeri ng'ennyumba ya Akabu bwe baakolanga: kubanga yafumbirwa muwala wa Akabu: n'akola ebyali mu maaso ga Mukama ebibi.\n7 Naye Mukama teyayagala kuzikiriza nnyumba ya Dawudi olw'endagaano gye yalagaana ne Dawudi, era nga bwe lyasuubiza okumuwa ettabaaza n'abaana be emirembe gyonna,\n8 Ku mirembe gye Edomu n'ajeema okuva wansi w'omukono gwa Yuda, ne beeteekerawo kabaka.\n9 Awo Yekolaamu n'asomoka n'abaami be n'amagaali ge gonna wamu naye: n'agolokoka kiro n'akuba Abaedomu abaamuzingiza, n'abaami b'amagaali.\n10 Awo Edomu n'ajeema okuva wansi w'omukono gwa Yuda ne leero. Awo Libuna n'ajeema mu biro ebyo wansi w'omukono gwe kubanga yali avudde ku Mukama, Katonda wa bajjajjaabe.\n11 Era nate n'akola ebifo ebigulumivu ku nsozi za Yuda, n'ayenza abaabeeranga mu Yerusaalemi, n'akyamya Yuda.\n12 Awo ne wamujjira ekiwandiike ekyava eri Eriya nnabbi ekyogera nti Bw'atyo bw'ayogera Mukama Katonda wa Dawudi kitaawo nti Kubanga totambulidde mu makubo ga Yekosafaati kitaawo newakubadde mu makubo ga Asa kabaka wa Yuda;\n13 naye n'otambulira mu kkubo lya bassekabaka ba Isiraeri, n'oyenza Yuda n'ababeera mu Yerusaalemi, ng'ennyumba ya Akabu bwe yakola; era, n'okutta watta baganda bo ab'omu nnyumba ya kitaawo, abaakusinga obulungi:\n14 laba, Mukama alirwaza abantu bo kawumpuli mungi n'abaana bo ne bakazi bo n'ebintu byo byonna:\n15 naawe oliba n'endwadde nnyingi ebyenda byo nga; birwadde okutuusa ebyenda byo lwe birikuvaamu olw'endwadde eya buli lunaku.\n16 Awo Mukama n'akubiriza\tomwoyo\tgw'Abafirisuuti eri Yekolaamu, n'ogw'Abawalabu abaliraanye Abaesiyopya:\n17 ne batabaala Yuda, ne bakiwagula ne bayingiramu ne banyaga ebintu byonna ebyalabika mu nnyumba ya kabaka ne batabani be ne bakazi be; ne watamusigalirawo mwana n'omu wabula Yekoyakaazi omuto ow'oku baana be,\n18 Awo oluvannyuma lw'ebyo byonna Mukama n'amulwaza ebyenda endwadde etewonyezeka.\n19 Awo olwatuuka ebiro bwe byayitawo emyaka ebiri nga giwedde ebyenda bye ne bimuvaamu olw'endwadde ye n'afa endwadde nnyingi. Abantu be ne batamunyookereza ng'okunyookeza kwa bajjajjaabe.\n20 Yali yaakamaze emyaka amakumi asaru mu ebiri bwe yatanula okufuga, n'afugira emyaka munaana mu Yerusaalemi: n'agenda nga tewali amwegomba; ne bamuziika mu kibuga kya Dawudi, naye si mu masiro ga bassekabaka.\n1 Awo abaabeeranga mu Yerusaalemi ne bafuula Akaziya omwana we omuto kabaka mu kifo kye: kubanga ekibiina ky'abasajja abajja n'Abawalabu mu lusiisira baali basse abakulu bonna. Awo Akaziya mutabani wa Yekolaamu kabaka wa Yuda n'afuga.\n2 Akaziya yali yaakamaze emyaka amakumi ana mu ebiri bwe yatanula okufuga; n’afugira omwaka gumu mu Yerusaalemi. Ne nnyina erinnya lye yali Asaliya muwala wa Omuli.\n3 Era naye n'atambulira mu makubo g'ennyumba ya Akabu: kubanga nnyina ye yamuweereranga okukola obubi.\n4 N'akolanga ebyali mu maaso ga Mukama ebibi ng'ennyumba ya Akabu bwe baakolanga: kubanga abo be baamuweereranga, kitaawe ng'amaze okufa, okumuzikiriza.\n5 Era yatambulanga ng'okuteesa kwabwe bwe kwali n'agenda ne Yekolaamu mutabani wa Akabu kabaka wa Isiraeri okulwana ne Kazayeeri kabaka w'e Busuuli e Lamosugireyaadi: Absuuli ne bafumita Yolaamu ekiwundu.\n6 Awo n'akomawo okuwonera e Yezuleeri ebiwundu bye baamufumitira e Laama bwe yalwana ne Kazayeeri kabaka w'e Busuuli. Azaliya mutabani wa Yekolaamu kabaka wa Yuda n'aserengeta okulambula Yekolaamu mutabani wa Akabu e Yezul.eeri kubanga alwadde:\n7 Era okuzikirira kwa Akaziya kwava eri Katonda, kubanga yagenda eri Yolaamu: kubanga bwe yajja, n'agenda ne Yekolaamu eri Yeeku mutabani wa Nimusu Mukama gwe yali afuseeko amafuta okumalawo ennyumba ya Akabu.\n8 Awo olwatuuka Yeeku bwe yali ng'akomekkereza omusango ku nnyumba ya Akabu n'asanga abakulu ba Yuda n'abaana ba baganda ba Akaziya nga baweereza Akaziya, n'abatta. 9 N'anoonya Akaziya ne bamukwata, (era yali\n9 N'anoonya Akaziya ne bamukwata, (era yali nga yeekwese mu Samaliya,) ne bamuleeta eri Yeeku ne bamutta; ne bamuziika, kubanga baayogera nti Ye mutabani wa Yekosafaati eyanoonya Mukama n'omutima gwe gwonna. Ennyumba ya Akaziya n'eteba na maanyi okunyweeza obwakabaka.\n10 Awo Asaliya nnyina Akaziya bwe yalaba omwana we ng'afudde, n’agolokoka n'azikiriza ezzadde lyonna erya kabaka ery'ennyumba ya Yuda.\n11 Naye Yekosabeyaasi muwala wa kabaka n'atwala Yowaasi mutabani wa Akaziya n'amubba n'amuggya mu baana ba kabaka abatubwa, n'amuteeka n'omulezi we, mu kisenge ekisulibwamu. Awo Yekosabeyaasi muwala wa kabaka Yekolaamu muka Yekoyaada kabona, (kubanga yali muganda wa Akaziya,) n'amukweka Asaliya, n'atamutta.\n12 Awo n'abeera naye ng'akwekeddwa mu nnyumba ya Mukama n'amala emyaka mukaaga: Asaliya n'afuga ensi.\n1 Awo mu mwaka ogw'omusanvu Yekoyaada ne yeenyweza n'alagaanya abaami b'ebikttmi, Azaliya mutabani wa Yerokamu ne Isimaeri mutabani wa Yekokanani ne Azaliya mutabani wa Obedi ne Maaseya mutabani wa Adaya ne Erisafaati mutabani wa Zikuli.\n2 Awo ne batambulatambula mu Yuda ne bakuŋŋaanya Abaleevi okuva mu bibuga byonna ebya Yuda, n'emitwe gy'ennyumba za bakitaabwe eza Isiraeri, ne bajja e Yerusaalemi.\n3 Ekibiina kyonna ne balagaana endagaano ne kabaka mu nnyumba ya Katonda. Awo n'abagamba nti Laba, mutabani wa kabaka anaafuga, nga Mukama bwe yayogera ebya batabani ba Dawudi.\n4 Ekigambo kino kye muba mukola: ekitundu kyammwe eky'okusatu abayingira ku ssabbiiti, ku bakabona ne ku Baleevi, banaabanga baggazi ba nzigi;\n5 n'ekitundu eky'okusatu banaabanga ku nnyumba ya kabaka; n'ekitundu eky'okusatu banaabanga ku mulyango ogw'omusingi: n'abantu bonna banaabanga mu mpya ez'ennyumba ya Mukama.\n6 Naye walemenga okubaawo anaayingira mu nnyumba ya Mukama wabula bakabona n'abo ab'oku Baleevi abaweereza; abo banaayingiranga, kubanga batukuvu: naye abantu bonna banaakwatanga okukuuma kwa Mukama.\n7 Era Abaleevi baneetooloolanga kabaka enjuyi zonna, buli muntu ng'akutte ebyokulwanyisa bye mu mukono gwe; n'oyo anaayingiranga mu nnyumba attibwe: era mubenga ne kabaka bw'anaafulumanga era bw'anaayingiranga.\n8 Awo Abaleevi ne Yuda yenna ne bakola nga bwe biri Yekoyaada kabona by'alagidde: ne batwala buli muntu abasajja be, ab'okuyingira ku ssabbiiti wamu n'ab'okufuluma ku ssabbiiti; kubanga Yekoyaada kabona teyasiibula mpalo.\n9 Awo Yekoyaada kabona n'awa abaami b'ebikumi amafumu n'obugabo n'engabo ebyali ebya kabaka Dawudi, ebyali mu nnyumba ya Katonda.\n10 Awo n'assaawo abantu bonna, buli muntu ng'akutte ekyokulwanyisa kye mu mukono gwe, okuva ku luuyi lw'ennyumba olwa ddyo okutuuka ku luuyi lw'ennyumba olwa kkono, okuliraana ekyoto n’ennyumba awali kabaka enjuyi zonna.\n11 Awo ne bafulumya omwana wa kabaka ne bamutikkira engule ey'obwakabaka ne bamuwa obujulirwa; ne bamufuula kabaka, Yekoyaada ne batabani be ne bamufukako amafuta; ne boogera nti Kabaka abe mulamu.\n12 Awo Asaliya bwe yawulira oluyoogaano Iw'abantu, nga baddukana era nga batendereza kabaka, n'ajja eri abantu mu nnyumba ya Mukama:\n13 n'atunula, kale, laba, kabaka ng'ayimiridde awali empagi ye awayingirirwa, n'abaami n'amakondeere nga baliraanye kabaka; n'abantu bonna ab'ensi eyo ne basanyuka ne bafuuwa amakondeere; era n'abayimbi nabo ne bakuba ebintu ebivuga ne baleetereza oluyimba olw'okutendereza. Awo\tAsaliya\tn'ayuza ebyambalo bye n'ayogera nti Bujeemu, bujeemu.\n14 Awo Yekoyaada kabona n'afulumya abaami b'ebikumi abaateekebwawo ku ggye, n'abagamba nti Mumufulumye wakati w'ennyiriri; n'oyo anaamugoberera attibwe n'ekitala; kubanga kabona yayogera nti Temumuttira mu nnyumba ya Mukama.\n15 Awo ne bamusegulira; n'agenda awayingirirwa mu mulyango ogw'embalaasi mu nnyumba ya kabaka: ne bamuttira eyo.\n16 Awo Yekoyaada n'alagaana endagaano naye yennyini n'abantu bonna ne kabaka, babeerenga abantu ba Mukama.\n17 Awo abantu bonna ne bagenda mu sabo lya Baali, ne balimenyamenya; ebyoto bye n'ebifaananyi bye ne babimenyera ddala, ne battira Matani kabona wa Baali mu maaso g'ebyoto.\n18 Awo Yekoyaada n'assaawo obwami obw'oku nnyumba ya Mukama wansi w'omukono gwa bakabona Abaleevi, Dawudi be yateekateeka mu nnyumba ya Mukama okuwangayo ebiweebwayo ebyokebwa ebya Mukama, nga bwe kyawandiikibwa mu mateeka ga Musa, nga basanyuka era nga bayimba, nga Dawudi bwe yateekateeka.\n19 N'assaawo abaggazi ku nzigi z'ennyumba ya Mukama, walemenga okuyingira omuntu yenna atali muloagoofu olw'ekigambo kyonna.\n20 N'atwala abaami b'ebikumi n'abakuagu n'abakulu b'abantu n'abantu bonna ab'omu nsi; n'aserengesa kabaka nga bamuggya mu nnyumba ya Mukama: ne bajja nga bafuluma mu kkubo ery'omulyango ogw'engulu eri ennyumba ya kabaka, ne batuuza kabaka ku ntebe y'obwa kabaka.\n21 Awo abantu bonna ab'omu nsi ne basanyuka, ekibuga ne kitereera: ne batta Asaliya n'ekitala.\n1 Yowaasi yali yaakamaze emyaka musanvu bwe yatanula okufuga; n'afugira emyaka amakumi ana mu Yerusaalemi: ne nnyina erinnya lye yali Zebbiya ow'e Beeruseba.\n2 Yowaasi n'akola ebyali mu maaso ga Mukama ebirungi ennaku zonna eza Yekoyaada kabona.\n3 Yekoyaada n'amuwasiza abakazi babiri; n'azaala abaana ab'obulenzi\tn'ab'obuwala.\n4 Awo olwatuuka oluvannyuma lw'ebyo Yowaasi n'ayagala okuddaabiriza ennyumba ya Mukama.\n5 N'akunnaanya bakabona n'Abaleevi, n'abagamba nti Mufulume mugende mu bibuga bya Yuda, musolooze ku Isiraeri yenna ffeeza ey'okuddaabiriza ennyumba ya Katonda wanunwe buli mwaka, era temulema kwanguya ekigambo ekyo. Era naye Abaleevi ne batakyanguya.\n6 Awo kabaka n’ayita Yekoyaada omukulu n'amugamba nti Kiki ekyakulobera okusalira Abaleevi okuleetanga omusolo gwa Musa omuddu wa Mukama olw'eweema ey'obujulirwa nga bagusolooza ku Yuda ne ku Yerusaalemi ne ku kibiina kya Isiraeri?\n7 Kubanga batabani ba Asaliya, omukazi oyo omubi, baali bamenye ennyumba ya Katonda; era n'ebintu byonna ebyawongebwa eby'omu nnyumba ya Mukama ne babiwa Babaali.\n8 Awo kabaka n'alagira ne bakola essanduuko, ne bagiteeka ebweru awali oluggi olw'ennyumba ya Mukama.\n9 Ne balangira mu Yuda yonna ne mu Yerusaalemi okuleetera Mukama omusolo, Musa omuddu wa Katonda gwe yateeka ku Isiraeri mu ddungu.\n10 Awo abakulu bonna n'abantu bonna ne basanyuka ne baleeta ne basuula mu ssaaduuko okutuusa lwe baamala.\n11 Awo olwatuuka mu kiseera ekyo lwe baaleetanga essanduuko mu nju kabaka w'ateeseza ebigambo mu mukono gw'Abaleevi, era bwe baalaba nga mulimu ebintu bingi, awo omuwandiisi wa kabaka n'omuweereza wa kabona omukulu ne bajja ne baggyamu ebintu mu ssanduuko, ne bagitwala ne bagizza mu kifo kyayo. Bwe batyo bwe baakolanga buli lunaku, ne basolooza ebintu bingi nnyo.\n12 Awo kabaka ne Yekoyaada ne bagiwa abo abaakolanga omulimu ogw'okuweerezanga okw'omu nnyumba ya Mukama; ne bagutirira ab'amayinja n'ababazzi okuddaabiriza ennyumba ya Mukama era n'abaweesi b'ebyuma n'ab'ebikomo okuddaabiriza ennyu mba ya Mukama.\n13 Awo abakozi ne bakola omulimu ne bakamala, ne basimba ennyumba ya Katonda nga bwe kyagwanira, ne baginyweza.\n14 Awo bwe baamalira ddala, ne baleeta ebintu ebyafikkawo mu maaso ga kabaka ne Yekoyaada, ne babikoza ebintu eby'omu nnyumba ya Mukama, ebintu ebiweereza era eby'okuwongeramu, n'ebijiiko, n'ebintu ebya zaabu ne ffeeza. Ne bawaagayo ebiweebwayo ebyokebwa mu nnyumba ya Mukama obutayosanga ennaku zonna eza Yekoyaada.\n15 Naye Yekoyaada n'akaddiwa, ng'ajjudde ennaku ng'awangadde ennaku nnyingi n'afa; yali yaakamaze emyaka kikumi mu amakumi asatu we yafiira.\n16 Ne bamuziika mu kibuga kya Dawudi mu bakabaka kubanga yakola bulungi mu Isiraeri n'eri Katonda n'ennyumba ye,\n17 Awo oluvannyuma Yekoyaada ng'afudde abakulu ba Yuda ne bajja ne bavuunamira kabaka. Awo kabaka n'abawulira.\n18 Ne balekanga ennyumba ya Mukama Katonda: wa\tbajjajjaabwe,\tne baweerezanga Baasera n'ebifaananyi: obusungu ne bujja ku Yuda ne ku Yerusaalemi olw'omusango gwabwe ogwo.\n19 Era naye n'abatumiranga bannabbi okubakomyativo eri Mukama; ne babanga bajulirwa eri bo: naye ne bataganyanga kutega matu.\n20 Awo omwoyo gwa Katonda ne gujja ku Zekkaliya, mutabani wa Yekoyaada kabona; n'ayimirira wagguluko awali abantu n'abagamba nti Bw'atyo bw'ayogera Katonda nti Musobezanga ki ebiragiro bya Mukama n'okuyinza ne mutayinza kulaba mukisa? kubanga mwaleka Mukama, era naye kyavudde abaleka mmwe.\n21 Ne bamwekobaana era olw'ekiragiro kya kabaka ne bamukubira amayinja mu luggya olw'oku nnyumba ya Mukama.\n22 Bw'atyo Yowaasi kabaka n'atajjukira kisa kye yakolwa Yekoyaada kitaawe, naye n'atta mutabani we. Awo bwe yali ali kumpi okufa n'ayogera nti Mukama akitunuulire akivunaane.\n23 Awo olwatuuka omwaka bwe gwayitawo eggye ery'Abasuuli ne limutabaala: ne bajja eri Yuda ne Yerusaalemi ne bazikiriza abakulu bonna ab'abantu okubamalawo mu bantu, ne baweereza omunyago gwabwe gwonna eri kabaka w'e Ddamasiko.\n24 Kubanga eggye ery'Abasuuli lyajja nga balina ekibiina ky'abasajja ekitono; Mukama n'agabula mu mukono gwabwe eggye eddene ennyo nnyini, kubanga baali balese Mukama Katonda wa bajjajjaabwe.\n25 Awo bwe baamuvaako (kubanga baamuleka obulwadde nga bumukutte nnyo abaddu be ye ne bamwekobaana olw'omusaayi gwa batabani ba Yekoyaada kabona, ne bamuttira ku kitanda kye n'afa: ne bamuziika mu kibuga kya Dawudi, naye ne batamuziika mu masiro ga bassekabaka:\n26 Era bano be baamwekobaana; Zabadi mutabani wa Simeyaasi omukazi Omwamoni, ne Yekozabadi mutabani wa Simulisi omukazi Omumowaabu.\n27 Era ebya batabani be n'emigugu egyamuteekebwako bwe gyali emikulu n'okuzimba nate ennywnba ya Katonda, laba, byawandiikibwa mu bitegeeza eby'ekitabo kya bassekabaka. Amaziya mutabani we n'afuga mu kifo kye.\n1 Amaziya yali yaakamaze emyaka amakumi abiri mu etaano bwe yatanula okufnga; n'afugira emyaka amakumi abiri mu mwenda mu Yerusaalemi: n'eritmya lya nnyina lyali Yekoyadaani ow'e Yerusaalemi:\n2 N'akola ebyo ebyali mu maaso ga Mukama ebigolokofu, naye si na mutima ogwatuukirira.\n3 Awo olwatuuka obwakabaka bwe bwanywezebwa gy'ali, n'alyoka atta abaddu be abatta kabaka kitaawe.\n4 Naye n'atatta baana baabwe, naye n'akola ng'ekyo bwe kiri ekyawandiikibwa mu mateeka ag'omu kitabo kya Musa nga Mukama bwe Yalagira nti Kitaabwe talangibwanga gwa baana be okumutta, so n'abaana tebalangibwanga\tgwa bakitaabwe okubatta; naye buli muntu alangibwenga okwonoona kwe ye okumutta.\n5 Era nate Amaziya n'akuŋŋaanya Yuda, n'abateekateeka ng'ennyumba za bakitaabwe bwe zaali nga batwalibwa abaami b'enkumi n'abaami b'ebikumi, Yuda yenna ne Benyamini: n'ababala abaakamaze emyaka amaktmu abiri n'okukirawo, n'abalaba nga basajja abalonde obusiriivu busatu, abaayinza okutabaala, abaayinza okukwata effumu n'engabo.\n6 Era n'agulirira abasajja ab'amaanyi abazira kasiriivu ng'abaggya mu Isiraeii, olwa talanta eza ffeeza kikumi.\n7 Naye ne wajja gy'ali omusajja wa Katonda ng'ayogera nti Ggwe kabaka, eggye lya Isiraeri lireme okugenda naawe; kubanga Mukama taliwamu ne Isiraeri, tali wamu n'abaana bonna aba Efulayimu.\n8 Naye bw'onooyagala okugenda, kola eby'obuzira, beera n'amaanyi olw'olutalo: Katonda alikumegga mu maaso g'ahalabe; kubanga Katonda alina obuyinza okuyamba n'okumegga.\n9 Awo Amaziya n'agamba omusajja wa Katonda nti Naye tunaakola tutya olwa talanta ekikumi ze mmaze okuwa eggye lya Isiraeri? Omusajja wa Katonda n'addamu nti Mukama ayinza okukuwa ebisinga ennyo ebyo.\n10 Awo Amaziya n'abaawulamu, eggye eryali lizze gy'ali nga livudde mu Efulayimu, okuddayo ewaabwe: obusungu bwabwe kyebwava bubuubuuka ennyo eri Yuda, ne baddayo ewaabwe nga baliko ekiruyi kingi.\n11 Awo Amaziya n'aguma omwoyo n'atabaaza abantu be n'agenda mu kiwonvu eky'omunnyo n'atta ku baana ab'oku Seyiri kakumi.\n12 Abaana ba Yuda ne bawamba ne batwala kakumi abalala, ne babaleeta waggulu ku lwazi, ne babasuula wansi okuva ku bbanga ly'olwazi, n'okumenyeka ne bamenyeka.\n13 Naye abasajja ab'omu ggye Amaziya lye yazzaayo baleme okutabaala naye, ne bagwa ku bibuga bya Yuda okuva e Samaliya okutuuka e Besukolooni, ne battamu enkumi ssatu, ne banyaga omunyago mungi.\n14 Awo olwatuuka Amaziya bwe yakomawo ng'asse Abaedomu, n'aleeta bakatonda b'abaana ab'oku Seyiri, n'abasimba okuba bakatonda be, n'avuunama mu maaso gaabwe n'abootereza obubaane.\n15 Obusungu bwa Mukama kyebwava bubuubuuka ku Amaziya, n'amutumira nnabbi n'amugamba nti Wagenderanga ki eri bakatonda b'abantu abataawonya bantu baabwe bo mu mukono gwo?\n16 Awo olwatuuka bwe yali ng'ayogera naye kabaka n'amugamba nti Twali tukuyingizizza ggwe mu bateesa ne kabaka? lekera awo; wandikubiddwa lwa ki? Awo nnabbi n'alekera awo n'ayogera ati Mmanyi nga Katonda amaliridde okukuzikiriza kubanga wakola ekyo n'otowulira kuteesa kwange.\n17 Awo Amaziya, kabaka wa Yuda, n'ateesa ebigambo n'atumira Yowaasi mutabani wa Yekoyakaazi mutabani wa Yeeku kabaka wa Isiraeri ng'ayogera nti Jjangu tulabagane n'amaaso.\n18 Awo Yowaasi kabaka wa Isiraeri n'atumira Amaziya kabaka wa Yuda ng'ayogera nti Omwennyango ogwali ku Lebanooni gewatumira omuvule ogwali ku Lebanooni nga gwogera nti Wa muwala wo mutabani wange amufumbirwe: awo ensolo ey'omu nsiko eyali ku Lebanooni n'eyitawo n'erinnyirira omwennyango.\n19 Oyogera nti Laba, okubye Edomu; n'omutima gwo gukugulumizizza okwenyumiriza: obeere nno eka; lwaki okweyingiza mu bitali bibyo n'ofiirwa, n'ogwa, ggwe ne Yuda wamu naawe?\n20 Naye Amaziya n'atakkiriza kuwulira; kubanga kyava eri Katonda abagabule mu mukono gw'abalabe baabwe, kubanga baanoonyanga bakatonda ba Edomu.\n21 Awo Yowaasi kabaka wa Isiraeri n'atabaala; ye ne Amaziya kabaka wa Yuda ne balabaganira n'amaaso e Besusemesi ekya Yuda.\n22 Yuda n'agobebwa mu so ga Isiraeri; ne baddukira buli muntu mu weema ye\n23 Awo Yekoyaasi kabaka wa Isiraeri n'swambira Amaziya kabaka wa Yuda mutabani wa Yowaasi mutabani wa Yekoyakaazi e Besusemesi, n'amuleeta e Yerusaalemi n'amenyaamenya bbugwe wa Yerusaalemi okuva ku mulyango gwa Efulayimu okutuuka ku mulyango ogw'oku nsonda, emikono ebikumi bina.\n24 N'anyaga ezaabu n'effeeza yonna n’ebintu byonna ebyalabika mu nnyumba ya Katonda wamu ne Obededomu, n'eby'obugagga eby'omu nnyumba ya kabaka, era n'emisingo nabo, n'addayo e Samaliya\n25 Awo Amaziya mutabani wa Yowaasi kabaka wa Yuda n'awangaals emyaka kkumi n'etaano Yowaasi mutabani wa Yekoyakaazi kabaka wa Isiraeri ng'amaze okafa.\n26 Era ebikolwa ebirala byonna ebya Amaziya, ebyasooka n'ebyamalirvvako, laba, tebyawandiikibwa mu kitabo kya bassekabaka ba Yuda ne Isiraeri?\n27 Era okuva mu biro Amaziya lwe yakyuka obutagoberera Mukama ne bamwekobaana mu Yerusaalemi; n'addukira e Lakisi naye ne batuma e Lakisi okumugoberera ne bamuttira eyo.\n28 Ne bamuleetera ku mbalaasi, ne bamuziika wamu ne bajjajjaabe mu kibuga kya Yuda.\n1 Awo abantu bonna aba Yuda ne baddira Uzziya eyali yaakamaze emyaka ekkumi n'omukaaga ne bamufuula kabaka mu kifo kya kitaawe Amaziya.\n2 N'azimba Erosi, n'akizzaayo eri Yuda, kabaka ng'amaze okwebakira awamu ne bajjajjaabe.\n3 Uzziya yali yaakamaze emyaka kkumi na mukaaga bwe yatanula okufuga; n'afugira emyaka amakumi ataano mu ebiri mu Yerusaalemi: ne nnyina erinnya lye yali Yekkiriya ow'e Yerusaalemi.\n4 N'akola ebyo ebyali mu maaso ga Mukama ebirungi nga byonna bwe byali kitaawe Amaziya bye yakola.\n5 Ne yeesimba okunoonya Katonda mu nnaku za Zekkaliya eyalina okutegeera mu kwolesebwa kwa Katonda: era ebiro byonna lwe yanoonyanga Mukama, Katonda n'amulabyanga omukisa.\n6 Awo n'atabaala n'alwana n'Abafirisuuti n'amenyera ddala bbugwe wa Gaasi ne bbugwe wa Yabune ne bbugwe wa Asudodi; n'azimba ebibuga mu nsi ya Asudodi ne mu Bafirisuuti.\n7 Katonda n'amuyambanga ng'alwana n'Abafirisuuti n'Abawalabu abaabeeranga mu Gulubaali n'Abamewunimu.\n8 Abamoni ne bawanga Uzziya ebirabo: erinnya lye ne lyatiikirira n'okutuusa awayingirirwa e Misiri; kubanga yaba n'amaanyi mangi nnyo nnyini.\n9 Era nate Uzziya n'azimba ebigo mu Yerusaalemi ku luggi olw'oku nsonda ne ku luggi olw'omu kiwonvu ne bbugwe w'akyukira, n'abinyweza.\n10 N'azimba ebigo mu ddungu n'abajja ebidiba bingi, kubanga yalina ebisibo bingi; ne mu biwonvu ne mu lusenyi: era yalina abalimi n'abalongoosa emizabbibu ku nsozi ne mu nnimiro engimu; kubanga yayagala nnyo okulima.\n11 Era nate Uzziya yalina eggye ery'abasajja abalwanyi, abaatabaalanga ebibiina n'ebibiina, ng'omuwendo gw'okubalibwa kwabwe bwe gwali Yeyeri omuwandiisi gwe yabala, ne Maaseya omwami wansi w'omukono gwa Kananiya omu ku baami ba kabaka.\n12 Omuwendo gwonna ogw'emitwe gy'ennyumba za bakitaabwe, abasajja ab'amaanyi abazira, gwali enkumi bbiri mu lukaaga.\n13 Era wansi w'omukono gwabwe ne waba eggye eryayigirizibwa, obusiriivu busatu mu kasanvu mu bitaano, abaalwahanga n'obuyinza bungi nnyo, okuyambanga kabaka eri abalabe.\n14 Uzziya\tn'abategekera\teggye lyonna engabo n'amafumu n'enkuffiira n'ebizibawo eby'ebyuma n'emitego n'amayinja ag'okuvuumuula.\n15 N'akolera mu Yerusaalemi ebyuma ebyagunjibwa abasajja ab'amagezi okubanga ku bigo ne ku nkomera eby'okulasa obusaale n'amayinja amanene. Erinnya lye ne lyatiikirira wala; kubanga yayambwanga kitalo okutuusa lwe yafuna amaanyi.\n16 Naye lwe yafuna amaanyi omutima gwe ne gugulumizibwa n'okukola n'akola eby'obukyamu n’ayonoona Mukama Katonda we; kubanga yayingira mu yeekaalu ya Mukama okwotereza obubaane ku kyoto eky'obubaane.\n17 Azaliya kabona n'ayingira ng'amuvaako ennyuma, era wamu naye bakabona ba Mukama kinaana abasajja abazira:\n18 ne baziyiza Uzziya kabaka, ne bamugamba nti Si mulimu gwo, Uzziya, okwotereza Mukama obubaane wabula gwa bakabona batabani ba Alooni abaayawulibwa okwotezanga obubaane: va mu kigwa; kubanga oyonoonye; so tekiriba kya kitiibwa kyo okuva eri Mukama Katonda.\n19 Awo Uzziya n'asunguwala; era yali alina ekyoterezo mu mukono gwe okwoteza obubaane; awo ng'asunguwalidde bakabona ebigenge ne bifuutuuka mu kyenyi kye mu maaso ga bakabona mu nnyumba ya Mukama ku mabbali g'ekyoto eky'obubaane.\n20 Awo Azaliya kabona omukulu ne bakabona bonna ne bamutunuulira, era, laba, ebigenge nga bimukutte mu kyenyi, ne banguwa okumusindiikiriza okuvaamu; weewaawo, ye yennyini n'ayanguwa okuvaamu kubanga Mukama amulwazizza.\n21 Uzziya kabaka n'abanga omugenge okutuusa ku lunaku kwe yafiira, n'abeeranga mu nnyumba eyayawulibwa nga mugenge; kubanga yaggibwa mu nnyumba ya Mukama: Yosamu mutabani we n'abanga mukulu w'ennyumba ya kabaka, ng'alamula abantu ab'omu nsi.\n22 Era ebikolwa ebirala byonna ebya Uzziya, ebyasooka n'ebyamalirwako, Isaaya nnabbi mutabani wa Amozi yabiwandiika.\n23 Awo Uzziya ne yeebakira wamu ne bajjajjaabe; ne bamuziika wamu ne bajjajjaabe mu kibanja eky'okuziikangamu ekya bassekabaka; kubanga baayogera nti Mugenge: Yosamu mutabani we n'amuddira mu bigere.\n1 Yosamu yali yaakamaze emyaka amakumi abiri mu etaanoI bwe yatanula okufuga; n'afugira emyaka kkumi na mukaaga mu Yerusaalemi: ne nnyina erinnya lye ali Yerusa muwala wa Zadoki.\n2 N'akolanga ebyo ebyali mu maaso ga Mukama ebirungi nga byonna bwe byali kitaawe Uzziya bye yakolanga: era naye teyayingiranga mu yeekaalu ya Mukama. Abantu ne beeyongeranga okukola eby'obukyamu.\n3 N'azimba oluggi olwa waggulu olw'omu nnyumba ya Mukama, n'azimba bingi ku bbu gwe wa Oferi.\n4 Era n'azimba ebibuga mu nsi ey'ensozi eya Yuda, ne mu kibira n'azimbamu enkomera n'ebigo.\n5 Era n'alwana ne kabaka w'abaana ba Amoni n'abawangula. Abaana ba Amoni ne bamuwa mu mwaka ogwo ffeeza talanta kiktuni n'erjnaano ebigero kakumi ne sayiri kakumi. Era ebyenkana n'ebyo abaana ba Amoni ne bamusasula mu mwaka ogw'okubiri ne mu gw'okusatu.\n6 Awo Yosamu n'afuuka ow'amaanyi kubanga yateekateeka amakubo ge mu maaso ga Mukama Katonda we.\n7 Era ebikolwa ebirala byonna ebya Yosamu n'entalo ze zonna n'amakubo ge, laba, byawandiikibwa mu kitabo kya bassekabaka ba Isiraeri ne Yuda.\n8 Yali yaakamaze emyaka amakumi abiri mu etaano bwe yatanula okufuga, n'afugira emyaka kkumi na mukaaga mu Yerusaalemi.\n9 Yosamu ne yeebakira wamu ne bajjajjaabe ne bamuziika mu kibuga kya Dawudi: Akazi mutabani we n'amuddira mu bigere.


Lwaki mutuyisaamu amaaso? Ababaka balagidde abakakiiko ke ttaka mu Kampala bakwatibwe – Watchdog Uganda\nAmyuka Ssentebe wa kakiiko ka COSASE Hon. Ibrahim Kasozi\nABABAKA abatuula ku kakiiko akalondoola enkola ye mirimu mu bitongole bya Ggavumenti COSASE bayisizza ekiwandiiko ki bakuntumye eri abakulira akakiiko ke bye ttaka mu kibuga Kampala, oluvanyuma lwa bakulu bano okwelema okujja babeeko bye babuuzibwa mu Palimenti.\nAmyuka akulira akakiiko kano Ibrahim Kasozi agambye nti basazeewo okukola kino kubanga bamaze ebbanga ddene nga bayita abakungu bano nga bebezabuza ate nga tewali nsonga nnungamu gye bawa.\nKino kiddiridde ababaka abatuula ku kaiiko ka COSASE okumala akaseera nga kanonyereza ku ngaba ye ttaka mu Kampala eyalimu amancoolo nga kwotadde ne bimu ku by’obugagga bya Bayindi ebyawebwayo akakiiko kakno nga tekagoberedde mateeka.\n“Abakungu bano tetumanyi kye beesiga kubanga buli muntu akwatibwako tumuyise wano najja mu kakiiko era ne babuuzibwa, naye bano balabika waliwo ekibesiguza kye tutamanyi” Kasozi bwagambye.\nTumaze okutegeeza Poliisi n’abebitongole by’okwerinda ebilala abantu bano bakwatibwe okusooka okuyisa olugaayu mu kakiiko ate baletebwe babuuzibwe.\n“Omulimu gw’okunoonyereza gubadde gugenze bulungi era nga tunatera okumaliriza naye kilabika bano baagala kutuzza mabega naye engeri gye bali nti tebali waggulu wa mateeka, katuyite mu mateeka ge nnyini tubakwateko” Kasozi bwayongeddeko.\nNga ojjeko eby’obugagga bya bayindi naye era waliwo n’amattaka mangi mu Kampala agatundiddwa awatali kugoberera mateeka.\n16th July 2019 at 09:51\n19th December 2017 at 11:05


Kayihura azzeemu okweyanjula eri Kkooti y’amaggye, Akomawo mwezi gujja – Watchdog Uganda\nKayihura azzeemu okweyanjula eri Kkooti y’amaggye, Akomawo mwezi gujja\nAbadde awerekeddwako abamweyimirira okuva mu kkomera mu mwezi gw'omunaana omwaka ogwaggwa okuli Major Gen. Samuel Kavuma, Major Gen. James Mugira, n'omubaka mu Palimenti owe kitundu kya Entebbe Munisiparite era nga kizibwe we, Rosemary Tumusiime\nin Luganda, National, News, People, Politics\nEYALI Ssabaddumizi wa Poliisi ye Ggwanga Gen. Kale Kayihura olwaleero alabiseeko mu maaso g’omulamuzi wa Kkooti y’amaggye etuula e Makindye, n’alagirwa akomewo nga 4 omwezi ogw’okubiri omwaka guno.\nAtegezeddwa nti abakulira oludda oluwaabi bakyagenda mu maaso n’okunonyereza obujulizi bwe banaleeta okumulumiriza mu misango egimuvunanibwa.\nEra kitegerekese nti akyalina okumala akaseera nga alindako olw’ensonga olunaku olutuufu olw’okuwulirirako omusango gwe telunnaba kulondebwa, olw’abanonyereza okuba nti omulimu bagutwala kasoobo.\nOno olwaleero azze mu kimpowooze era nga ayise mu mulyango ogw’ebbali olwo nalyoka yesogga Kkooti, era olumaze okumusomera nafuluma mangu nayingira emmotoka z’ekitongole kyamaggye ne zimutwala era nga tayogeddeko n’abamawulire.\nAbadde awerekeddwako abamweyimirira okuva mu kkomera mu mwezi gw’omunaana omwaka ogwaggwa okuli Major Gen. Samuel Kavuma, Major Gen. James Mugira, n’omubaka mu Palimenti owe kitundu kya Entebbe Munisiparite era nga kizibwe we, Rosemary Tumusiime.\nKinajjukirwa nga 24 omwaka oguwedde, Gen. Kayihura yasimbibwa mu maaso ga Ssentebe wa Kkkoti y’amaggye Lt.Gen Andrew Gutti, bwe yali nga yakamala ennaku 76 mu nkomyo e Makindye, era nasomerwa emisango egy’ekuusa ku kulemererwa okukuuma ebintu eby’eyambisibwa mu ntalo saako n’okukwenyigira mu kuwamba bannansi b’eggwanga lya Rwanda ne bazzibwa ewaabwe ku buwaze, era gyonna najegaana, era nazzibwa mu kkomera.\nWabula oluvanyuma nga wayise ennaku 4 yakomezebwawo mu Kkooti yeemu era n’ateebwa ku kakalu ka Kkooti, nalagirwa okudda nga 7 January.\nOludda oluwaabi olukulemberwamu Major Raphael Mugisha lugamba nti wakati w’omwaka gwa 2010 ne 2018 Gen. Kayihura yakkiriza okuwa emmundu abakulembeze b’ekitongole kya Boda Boda 2010 nga kwotadde n’omukulembeze waabwe Abudallah Kitatta awataali kugoberera mateeka, nti era yalemererwa okulondoola emirimu gy’ebitongole bye by’okwerinda omuli ekya Flying Squard, Specialised operations unity ne kya Crime intellincence mu Poliisi.\nKigambibwa nti era yalagira abaselikale abali wansi we ne bawamba bannansi ba Rwanda 3 abaali bazze mu Uganda okunoonya obubudamu okuli Lt. Joel Mutabaazi, Jackson Kalemeera ne Sgt. Innocent Kaliisa.\nBino byonna Ssentebe wa Kkooti Lt. Gen. Andrew Gutti yabiwuliriza naye era nagenda mu maaso namuyimbula ku kakalu ka Kkooti, kyokka namutekako oukwakkulizo omuli bwaba atambula obutasukka Disitulikiti okuli Kampala ne Wakiso.\nEra yalagirwa obutaddamu kufuluma wabweru wa ggwanga nga tafunye lukusa kuva mu Kkooti, saako n’okweyanjulanga eri omuwandiisi wa Kkooti buli mwezi, nga bwe yali ow’okulemwa ebyo ekyandidiridde kusazaamu kweyimirirwa kwe.


Bukedde Online - Omugagga BMK awezezza emyaka 60, alojja bw’asimattuse okufa emirundi 3\nOmugagga BMK awezezza emyaka 60, alojja bw’asimattuse okufa emirundi 3\nGOMESI: Sereebu ki asinga okusiba Gomesi?...\nOMUGAGGA Bulayimu Muwanga Kibirige abasinga gwe bamanyi nga BMK ajaguzza okuweza emyaka 60 egy’obukulu ku kabaga ke yakoze mu maka ge agasangibwa ku lw’e Busaabala ng’omukolo gwabaddewo ku Lwokusatu.\nKu mukolo gwe gumu baasabidde ne nnyina, Allah amuyise mu mbeera y’okujjanjabibwa kw’agendako e Bangkok, Thailand obulwadde bw’omugongo. BMK yagambye nti okutuuka w’ali kati ekkubo teribadde lya museetwe.\nHajji Musa Katongole (ku kkono) yamutonedde ente ng’ekirabo ky’amazaalibwa anywemu amata.\nHajji Bulayimu Muwanga Kibirige y’omu ku bagagga mu Kampala nga ye nnannyini kkampuni eyitibwa BMK Group of companies erina amatabi mu Zambia ne Tanzania. Ye nnanyini Hotel Africana ng’alina n’ebyobugaga ebirala.\nYazaalibwa October 2, 1953. Kitaawe ye mugenzi Ali Kibirige ate nnyina ye Mariam Naiga Kibirige.\nYakulira Butambala ewa ssengaawe Keevina eyali Omukatoliki ng’ono teyalina mwana yenna.\nYatandiikiriza obusuubuzi obutonotono. Oluvannyuma yeegatta ku kitaawe n’agenda mu maaso n’obusuubuzi bwa kasooli n’ebirime ebirala.\nAgamba: “1970 gwansanga nfunye obumanyirivu mu mulimu guno era nga ntandise n’okufuna ku busente obw’ekivubuka.\nAbamu ku baana ba BMK nga boogera ku kabaga.\nMu 1971, waliwo munnange omu, Abdu Ssozi mu kiseera ekyo eyali yajja edda e Kampala eyampa amagezi okuyingira Kampala. (BMK yawadde Ssozi Hijja olw’okumwebaza). Namalirira okuva mu kyalo era bakadde bange saabasiibula.\nMu kiseera kino eyali Pulezidenti, Amin we yagobera Abayindi mu mbeera eno omukisa gw’okukola naddala obusuubuzi gwaliwo nnyo.\nNatandika okusuubula e Nairobi nga ng’endera mu bbaasi. Ssente nazikola ekyansobozesa n’okugula ekifo e Kansanga.\nMu 1976 ku myaka 23, nazimba ennyumba yange eyasooka. Era naggulawo n’amaduuka abiri mu Nairobi. Nalinnya ennyonyi omulundi gwange ogwasooka mu 1974 okugenda okusuubula.\nBMK ne nnyina, Hajjati Mariam Kibirige (wakati).\nMu 1986 naggulawo kkampuni ya BMK Group of Companies.\nBwe byatambula obulungi, mu 1992 natandika okusuu¬bula mmotoka. Ssente bwe zaawera kwe kugula ekifo n’okuzimba Hotel Africana.\nErinnya naliggya ku kawoo¬teeri mwe nasulanga ne bannange nga tukakkalabya emirimu gyaffe mu kibuga Nairobi”, Hajji Kibirige bw’ayogera ku bulamu bwe.\n1. 2013: Emyezi esatu egiyise yalwadde nnyo n’atuuka n’okuzirika. Kyava ku mukka okisijeni (oxygen) okukendeera mu kisenge mwe yali.\n2 1995: Yagwa ku kabenje bwe yali avuga mmotoka okuva e Nairobi akaamumenya amagulu ne batuuka n’okumuteekamu ebyuma.\n3.1993: Poliisi y’e Nairobi yamukwata n’emuteeka mu kkomera oluvannyuma lwa muganziwe okwetta. Lipoota y’abasawo ye yamwejjeereza bwe baazuula nga yetta bwessi.\nBMK (ku ddyo) n’abamu ku bantu be yatandika nabo emirimu gy’obusuubuzi.\n4 .1992: Ku kisaawe ky’ennyonyi e Hong Kong baamubbako bulifukeesi omwali ssente zonna ze yali agenze okusuubuza. Ssente ezaamukomyawo kuno banywanyi be baamusondera nsondere.\n5 .Baamukwatako ne ku mulembe gwa Obote nga bamuvunaana ogw’obuyeekera.\n6 .1973: Yagwa ku kabenje mmotoka mwe yali atambulira n’eggwaawo kyokka n’awona.\nAzimbye amasomero agawera, Emizikiti, Kkanisa ne Klezia. Kuno kw’agasse okuweerera abaana abatali bamu.\nYawa Abasiraamu ekifo we baziika ekisangibwa e Nkoowe mu Wakiso. Alina abaana n’abazzukulu wamu n’abakyala babiri.\nWooteri ye Africana ya BMK.


Bukedde Online - Abakola effujjo amaaso gabamyukidde mu lukiiko\nAbakola effujjo amaaso gabamyukidde mu lukiiko\nRebecca Jjingo aleese Omusumaali\n‘Wamma Kiwanda yandiba omutuufu...’\nOLUKIIKO lwa LC n’abatuuze baayisizza ekiragiro ekigoba batuuze bannaabwe Swaib Kirumira ne munne Bamweyana ku kyalo nga babavunaana okutiisatiisa okuyiira abatuuze asidi, okuwemula abantu nga kwe batadde n’okukola effujjo n’okutyoboola abakululembeze ba LC. Mu lukiiko olwasooka Bamweyana yakwatibwa n’atwalibwa ku poliisi n’aggalirwa.\nKyokka bwe baamuta n’atandikira we yakoma. Kati abazadde b’abavubuka bano olwawulidde nti abatuuze batabuse kwe kutegeeza batabani baabwe okwetondera abatuuze ne LC n’okuwa obukakafu nti tebajja kuddamu kubakolako ffujjo.\nKino kyawalirizza Paul Kibuuka Ssentebe wa Kiggundu zooni okuddamu okukuba olukiiko lw’ekyalo Kirumira ne Bamweyana mwe bavunnamidde ne beetondera abatuuze ne babasonyiwa nga babataddeko obukwakkulizo okuli obutaddamu kuwemula, okuwa LC ekitiibwa, okukomya okutunda enjaga , obutaddamu kuleekaanya bidongo mu bbaala yaabwe n’okukomya okutiisatiisa abantu okubayiira asidi. Kibuuka yagambye nti baweereddwa omukisa gumu okwetaasa.


Bukedde Online - Kkooti kyaddaaki egattuludde sipiika Oulanya ne mukazi we\nKkooti kyaddaaki egattuludde sipiika Oulanya ne mukazi we\nKanyama abba n'addukira mu mwala gwa Nakivubo...\nBannayuganda bakwatiddwa e South Afrika lwa...\nKKOOTI kyaddaaki esazizzaamu obufumbo bw’omumyuka wa sipiika wa Palamenti, Jacob Oulanya ne mukyala we Winne Amoo gw'alinamu abaana babiri.\nOulanya alagiddwa okuwa Amoo buli mwezi ssente obukadde 2 ez’okulabirira abaana mu bintu ebyenjawulo nga ssente waakuziteeka ku akawunti gye bagenda okuggulawo mu America abaana gye babeera ne nnyaabwe era n'alagirwa okutegeeza ku Amoo buli lw'anaaba ayagala okulaba ku baana be.\nOmulamuzi Alexandria Nkoge, y'agattuludde Oulanya ne mukyala we Amoo n'alagira abaana basigale ne nnyabwe mu America naye nga Amoo alina okutegeeza ku kitaabwe enkyukakyuka zonna ezikolebwa mu ssomero kimusobozese okubakyalira w'aba ayagalidde.\nOulanya ne Amoo baagattibwa Ssaabalabirizi w'Ekkanisa ya Uganda, Stanley Ntagali ku All Saints Cathedral e Nakasero ku mukolo ogwateekebwamu obuwanana bw'ensimbi.\nWabula oluvannyuma lw’emyaka ebiri, baafuna obutakkaanya Oulanya n'asaba kkooti ebagattulule ne Amoo gwe yali avunaana okulekulira obuvunaanyizibwa bwe nga omukyala omufumbo n'agenda mu America.\nKyokka ne Amoo teyawakanya kya kumugattulula ne bba n'agamba nti abadde talabirira baana ate ng'amukaka okwambala engoye za mukyala we omugenzi.\n‘Mulamuzi, abaamawulire bandeetera ekidumusi’


Bukedde Online - Babakutte bava kubba mupoliisi e Makindye\nBabakutte bava kubba mupoliisi e Makindye\nEkisaakate â€˜Internationalâ€™ kiggaddwaawo\nMwegendereze abakozi be mulekera abaana\nOkubakwata kyaddiridde okuwalampa ekikomera ne bayingirira owapoliisi David Balaba akolera e Mpigi ne bamunyaga ebintu omwabadde ttivi, akagaali kâ€™amaanyi gâ€™ekifuba, obugatto bwâ€™abaana ne kalonda omulala ku ssaawa nga 10:00 ezâ€™ekiro ekyakeesezza Olwokusatu.\nAba LC mu kitundu kino\nAba LC mu kitundu kino baabalondodde ne babagwako nga babikukulidde mu bukomera ku kkubo erigenda ku kifo ekisanyukirwamu ekya Club Leatic nga batumizza bodaboda babitikkeko ne babagombamu obwala.\nBasoose kubaliggya bundooya ne balyoka batandika okubakuba nga bwe balaajana nga bwe batakyaddamu kubba kyokka nga buteerere abatuuze baswakidde.\nOwâ€™ebyokwerinda mu muluka gwâ€™e Luwafu Mw. Vincent Muwonge muliraanwa wa Balaba yategeezezza nti mukazi we eyakedde okutegeka omwana agenda ku ssomero ye yalabye omusajja ngâ€™awalampa ekikomera nâ€™amuzuukusa.\nAte ye owa LC LaubenÂ Ssempijja yategeezezza ntiÂ guno si gwe mulundi ogusoose ngâ€™abavubuka abo bakwatibwa mu bubbi.\nKiprotich ne banne batuuse e Russia\nAba bodaboda bayambye bamulekwa\nBeemulugunyizza ku minisitule y'e Luweero etabayamba\nKipsiro azziddwa mu ttiimu y'egya Commonwealth\nKiplimo awangulidde Uganda omudaali\nEmizannyo bukya twefuga


Bukedde Online - Sifumbirwa musajja ataasoma - Fabiola\nSseggona, mutugendeko mpola...\nChris Evans yeeteekamu ebinusu\nMWANAMUWALA Anita Kyarimpa Fabiola atabuse ne muninkini we Meddie Ssentongo. Ssentongo we yakwanira Fabiola ng’ali mu bizibu oluvannyuma lw’akatambi ke okusaasaana ng’ali bukunya ne bamugoba ne ku NTV gye yali akola.\nOwoolugambo waffe yatugambye nti Fabiola ne Meddie babadde mu mukwano ogutagambika ng’era bali kabaani ku ndongo. Kyokka kati Fabiola awoza nti Meddie amuswaza kubanga teyasoma ate mwenzi nnyo.\nWabula ne Meddie agamba nti tasobola kugumiikiriza muwala atalina mpisa. Fabiola yeewuunyisizza abantu bwe yagambye nti newankubadde baayawukanye mu by’omukwano, bakyakwatagana mu by’emirimu ne bizinensi.\nYeewaanye nga bw’akyali omwana omuto alina emikisa gy’okufuna omusajja omulala amugyamu. W’osomera bino nga Fabiola yasenguse n’ewa Meddie e Lubowa gye babadde basula. (Mu kifaananyi nga bakyali bonna).\nSsentongo atutte eyalabise ng'ali bukunya: 'Fabiola kati y'andya obwongo'\nSsentongo atutte eyalabise ng'ali bukunya: ''Fabiola kati y''andya obwongo''\nWuuno omuwala atabudde laavu ya Meddie ne Fabiola


Bukedde Online - Leero mu mboozi y'omukenkufu tukulaze engeri gy'oyinza okukozesaamu ensaano y'amamera mu bakyala b'embuto n'aba siikoseero\nLeero mu mboozi y'omukenkufu tukulaze engeri gy'oyinza okukozesaamu ensaano y'amamera mu bakyala b'embuto n'aba siikoseero\nBukedde awezezza emyaka 25\nGavt. eggye enta mu kuzimba ebbibiro ly'am...\nNyanzi ng’afukirira amamera, waggulu (ku ddyo), y’ensaano gy’akola mu mamera n’agitunda.\nGYE buvuddeko nakulaga engeri gy'oyinza okukolamu amamera n'ofuna ssente ate ng'ogakoledde waka mu kifo ekifunda. Era bangi baatandika okugakola era ngabagulako mu bungi bwonna bwe balina era nkyagagula. Osobola okukola amamera n'ofuna emitwalo 40 omwezi, ekitegeeza nti, eyo nyongereza nnene ku nnyingiza yo ate akatale weekali.\nEkirungi ekigaliko osobola okugakola mu buli nsigo gamba nga kasooli, ebijanjaalo, omuwemba, obulo n'endala. Atagamanyi, gwe mutunsi ogusooka okuvaayo mu nsigo y'ekirime era gwe gukola omulandira. Leero kankulage ku migaso gy'Amamera egy'ebyobulamu nga giva mu nsaano y'amamera.\n1 Abantu abatawaanyizibwa amaaso oluusi nga kiva ku sukaali oba endya embi, ebinywa ne bikakanyala oba oluusi ng'omuntu talina kirungo kya vitamiini A ekibaleetera ekifu ku maaso. Kozesa pawuda w'Amamera ng'oteeka akagiiko kamu ku mazzi agabuguma n'onywa.\n2 Omuntu agugumuka ekiro oba atafuna tulo ensaano y'amamera ekuyamba okukkakkana ne weebaka bulungi ate jjukira ssinga teweebaka bulungi kikuviraako okulwala. 3 Alimu ‘iron' ayamba ku balwadde ba siikoseero. Jjukira abalwadde ba siikoseero bafuna obuzibu n'omusaayi wabula amamera gabayamba okuban'omusaayi ogumala ne batafuna bulumi naddala mu biseera eby'obutiti.\n5 Alimu ekirungo kya Vitamiini K, ekiyamba ku bakyala obutavaamu mbuto n'obutalwa mu nsonga. Teeka obugiiko bubiri Emboozi z'omukenkufu Julius Nyanzi owa Prof bioresearch ensaano y'amamera eyamba abakyala ab'embuto n'abalwadde ba siikoseero mu mazzi agabuguma onywe.\n6 Ayamba okukuumira ekirungo kya ‘Calcium' mu magumba ne kitasaasaana mu misuwa kuba wano aleeta obuyinja mu kawago n'ensigo.\n7 Era ayamba omuntu obutafuna kukakanyala kwa misuwa ekimuyamba okukuuma omutima n'obwongo nga biramu bulungi, kubanga ‘calcium' aba asigadde mu magumba.\n8 Malungi ku bakyala ab'embuto anti abayamba obutazaala baana baliko bulemu kubanga galimu ‘folic acid' ow'obutonde. Okugeza obutazaala mwana aliko kituli ku mutima, omulema n'ebirala. 9 Eyeesiba olubuto, kozesa amamera kubanga galimu ebiguwaguwa ebikuyamba okusumulula olubuto ate lutta n'obuwuka obuleeta alusa n'ekiddukano.\n10 Gayamba okwongeza ku buwangaazi bw'omuntu era e Pakistan ne Korea gye bagalya ennyo bawangaala. Kyokka gayamba ne ku balwadde ba siriimu okubazzaamu amaanyi.\n11 Amamera malungi eri abatalya bintu birimu hhano. 12 Abalina alaje nammwe gabayamba, okugeza abalina alaje w'ennyama, amata n'ebirala.\n13 Gooza omusaayi ne gaggyamu amasavu amabi mu mubiri. Wiiki ejja nja kukulaga engeri gy'oyinza okukola ehhano okuva mu mamera ga doodo.\nKayihura akyusizza abakulira ebitongole bya poliisi\nEngeri Kusasira ne Full Figure gye baabatutte entyagi\nChalemeon alwanaganye ne maneja we lwa ssente\nManeja Nkuke azzeeyo ewa Chameleon\nChameleon bimwonoonekedde! Bamutwala mu kkooti lwa kulya ssente obukadde 225 n'agaana okuyimba


Ekyamateeka Olwokubiri 25 LCB - Abantu babiri bwe banaabanga - Bible Gateway\n25 (A)Abantu babiri bwe banaabanga n’enkaayana, ensonga zaabwe ne bazitwala mu mbuga z’amateeka, abalamuzi ne babasalirawo, banaalangiriranga asinze n’oyo gwe gusinze. 2 (B)Singa oyo gwe gunaasiŋŋanga anaabanga asaanira okukubwangamu obuga, omulamuzi anaamugalamizanga wansi n’akubirwa mu maaso ge omuwendo gw’obuga obuggya mu musango gw’anaabanga azzizza, 3 (C)naye nga tebusukka buga amakumi ana. Bwe bunaasukkanga omuwendo ogwo munnammwe anaabanga aswazibbwa nnyo mu maaso gammwe.\n4 (D)Ente[a] temugisibanga mimwa bwe munaabanga mugikozesa okuwuula emmere ey’empeke.\n5 (E)Abooluganda bwe banaabanga babeera wamu, omu n’afa nga talina mwana wabulenzi, nnamwandu we tafumbirwanga musajja atali wa mu luggya lwa bba. Muganda wa bba anaatwalanga nnamwandu oyo n’amuwasa, n’atuukiriza obuvunaanyizibwa bwa muganda we omugenzi eri nnamwandu oyo. 6 (F)Omwana owoobulenzi gw’anaasookanga okuzaala y’anaasikiranga erinnya lya muganda we omugenzi, bwe lityo erinnya ly’omugenzi ne litasangulwawo mu Isirayiri. 7 (G)Naye omusajja bw’anaabanga tayagala kuwasa nnamwandu wa muganda we, nnamwandu oyo anaagendanga eri abakulembeze abakulu ab’omu kibuga kye, ku wankaaki, n’abagamba nti, “Muganda wa baze agaanye okuwangaaza erinnya lya muganda we mu Isirayiri. Kubanga agaanye okutuukiriza gye ndi obuvunaanyizibwa bw’alina ku muganda we.” 8 Abakulembeze abakulu b’omu kibuga banaayitanga omusajja oyo ne boogera naye. Bw’anaakakanyalanga n’agamba nti, “Saagala kumuwasa,” 9 (H)kale, nnamwandu wa muganda we anaatambulanga n’alaga awali omusajja oyo mu maaso g’abakulembeze abakulu b’omu kibuga, anaamwambulangamu engatto mu kigere kye ekimu, era anaamuwandiranga amalusu mu maaso n’ayogera nti, “Bwe kityo bwe kinaakolebwanga ku musajja atazimba lunyiriri lwa luggya lwa muganda we.” 10 Oluggya lw’omusajja oyo lunaamanyibwanga mu Isirayiri ng’Oluggya lw’Omwambule Engatto.\n11 Bwe wanaabangawo abasajja babiri abalwana, mukazi w’omu bw’anajjanga okutaasa bba ku mulabe we n’amukwata ebitundu bye eby’ekyama, 12 (I)omutemangako omukono gwe. Tomusaasiranga.\n13 (J)Tossanga mu nsawo zo mayinja gapima ga ngeri bbiri ez’enjawulo, ng’erimu lizitowa, kyokka nga linnaalyo liwewuka. 14 Tobeeranga na bipima bya ngeri bbiri eby’enjawulo, ng’ekimu kinene, kyokka nga kinnaakyo kitono. 15 (K)Kikugwanira obeerenga n’amayinja agapima obuzito obutuufu, era n’ebipima ebirala eby’amazima era ebituufu, olyoke owangaalenga ng’oli mu nsi Mukama Katonda wo gy’akuwa. 16 (L)Kubanga Mukama Katonda wo akyayira ddala abo bonna abakola ebyo ebitali bya bwesigwa.\n17 (M)Teweerabiranga Abamaleki bye baakukola bwe wali mu lugendo lwo ng’ova mu Misiri. 18 (N)Bwe wali okooye nnyo nga n’amaanyi gakuweddemu, baakusanga mu lugendo lwo olwo, ne balumba abo bonna abaali basembyeyo emabega wo ne babatta; Katonda nga tebamutya. 19 (O)Bw’olimala okutuuka mu nsi Mukama Katonda wo gy’akuwa okubeera obusika bwo obw’enkalakkalira, ng’akumazeeko n’abalabe bo bonna ku njuyi zonna, ng’owummudde, ozikiririzanga ddala Abamaleki n’obamalirawo ddala bonna wansi w’eggulu, ne watabaawo baliddayo kubajjukira nti baali babaddewo. Ekyo tokyerabiranga.


Bukedde Online - Ensi egudde eddalu!! Kiiza atabuka atya ne Kizza nga bonna ba kibiina kimu?\nEnsi egudde eddalu!! Kiiza atabuka atya ne Kizza nga bonna ba kibiina kimu?\nBassentebe b'e Nagojje beepenye okulayira ...\nHON. Winnie Kiiza ye yasoose okwemulugunya ku ngeri gye baamunaanudde ku kifo ky’omubaka akulira oludda oluvuganya gavumenti mu Palamenti.\nYabadde ayogera ng’abali ebbali bataputa engalo ze ezaalabise ng’ezisonze e Kasangati.\nOlwo Winnie Kiiza yabadde takyajjukira nti e Kasangati gy’ayolekeza ebigambo waliyo gw’alinako akakwate – ye Kizza. Dr. Kizza Besigye naye teyaludde n’addiza Kiiza omuliro.\nYamulabudde mu bigambo bitaano byokka: ‘Bw’oba toyagala nkyukakyuka, wano wakulemye!’ Olwo Besigye yabadde takyajjukira nti gw’addiza omuliro takoma ku kubeera Kiiza wabula ate aliko n’erinnya lya Winnie, ly’agabana ne “Maama Anselm” Ying. Winnie Byanyima.\nBombi mu kulumbagana okwo baabadde balwanira mu ddiba limu – FDC era abawagizi nga bali mu ssaala beegayirira Katonda olutalo luggwe mirembe, ng’eddiba mwe baggamye tebaliyuzizza.\nNaye nga lwaki ensi etuuka okugwa eddalu, abakulembeze okweyuzaayuza ng’ate ba kibiina kimu?\nWakati mu kweyuza, baba tebakyajjukira nti abasinga okukosebwa be bawagizi be baasikiriza ne babasimba mu migongo ne balayira n’okulayira nga bwe batagenda kutunula mabega gye baava.\nEnsi ng’enaalaluka, abakulembeze be basooka okwereega ebikya olwo abawagizi ne bayita ne ku bikya ne baggyayo ‘butida’ ne bazoolekeza bawagizi bannaabwe.\nAbandiruηηamizza abawagizi ne boogera olulimi lumu kubanga ba kibiina kimu ekirina ebigendererwa nga bye bimu ate be bakulembera mu kulaga enjawukana mu ndowooza era abamu ne beekangabiriza nga bawunzika nti:\n“Ekyo nakyo kijja kuggwa.” Abamu batuuka n’okwerangira nti; “Twakulaba ng’otandise okukukuta ne ba gundi…. ne tumanya ekibiina ojja kukiryamu olukwe’’ kyokka ate ne bawunzika nga bakubiriza abawagizi okubeera obumu awatali yeekengera munne.\nAbakulembeze beebamu, omu bw’alangirira nga bw’aggyeewo “Airtime” owookutakula, ate omulala asinziira ku katuuti akalala n’alangirira nti ekyo kikyamu era n’alagira bamuzzeewo mangu.\nNe ku musolo gwa Mobile Money baayogera Lusaddukaayo; ne baleka be bakulembera mu kusoberwa kw’otalabanga.\nAbakulembeze musaasire ensi ereme kugwa ddalu nga mutambulira mu buufu bumu tuleme kuwulira maloboozi gakoonagana ne tubulwako eddoboozi lye tugoberera.\nBwe mutaakole ekyo, be mukulembera abamu bajja kumaliriza bagoberedde Nnakyeyitabya.\nNjogera mazima meerere, ssiri munnabyabufuzi ate sinnaba kugwa ddalu nga bagundi.\nAbalina omwoyo gw'eggwanga baleka batya mwoyo gwa ggwanga n'attibwa?


Bukedde Online - Ebintu ebikuwonya abaserikale b’oku nguudo okukukwata\nEbintu ebikuwonya abaserikale b’oku nguudo okukukwata\nEbivaako mmotoka okukwata omuliro\nBw’okyusa mmotoka enkadde n’ogikolamu ssente...\nEbintu ebikulu by'osaanye okukola okwewala okukwatibwa abaserikale b'oku nguudo\nMakanika ng'akebera mmotoka oba ekola bulungi\nAbavuzi b’ebidduka naddala abatakisi beesanga mu ntalo n’abaserikale b’oku nguudo n’abamu mmotoka zaabwe ne zitemwako ennamba olw’okumenya amateeka ag’oku nguudo n’ago agafuga ebidduka.\nKino emirundi mingi kitwala ssente nnyingi n’ebiseera olwo omugagga n’afiirwa ebitagambika mu kiseera ky’amala nga mmotoka ye tekola, oba bw’eba ya buyonjo nnannyini yon aye ataataaganyizibwa mu mitimu gye.\nDr. Steven Kasiima, akulira Poliisi y’ebidduka agamba nti olumu abavuzi b’ebidduka tebabeera na bisaanyizo nga pamiti n’ebirala era ng’amateeka g’ebidduka gamukwata.\nOkwewala bino, abavuzi b’ebidduka balina okukakasa nti:\nMakanika nga yeekebejja mmotoka eri ku lunnya okulaba nga terina buzibu\nMmotoka gy’ovuga eri mu mbeera nnungi.\nBuli lw’ovuga mmotoka ng’erina obuzibu, obeera oteeka obulamu bw’abo b’otwala n’abalala abali ku kkubo mu katyabaga era omuserikale w’oku luguudo w’akusangira abeera alina okukukwata. Nga tonnatandika kuvuga mmotoka, kebera emipiira, yingini n’ebirala okakase nti biri mu mbeera nnungi.\nKakasa nti olina pamiti entuufu. Kasiima agamba nti, abantu abamu bavuga mmotoka nga balima pamiti enjingirire. Kino kibi era bw’okwatibwa ovunaanibwa era n’osasula ebisale okusinziira ku mateeka agafuga ebidduka.\nGoberera amateeka agafuga ebidduka.\nKasiima agamba nti, buli wamu waliwo amateeka agafuga ebidduka era nga kino kikolebwa kukendeeza ku bubenje.\nAyongerako nti, buli lw’omenya amateeka agafuga ebidduka, okwatibwa era n’ovunaanibwa ekiyinza n’okukusibya.\nNg’ovudde ku ekyo, oyinza n’okukola akabenje n’otta abantu naawe okufiiramu.\nDr. Steven Kasiima,\nEbintu ebikulu 4 by’olina okukola ng’ovuga ekiro\nGiigino emisango egitemyako nnamba puleeti ya mmotoka yo\nEngeri okubeera ne pamiti gye kikweka baddereeva ab’ekibogwe